Kirjoittaja Aihe: Aku Ankka (Luettu 43552 kertaa)\n« Vastaus #25 : Syyskuu 06, 2003, 16:08:51 »\nMulla tilattiin neljä-vuotiaana aku ankka. Nytten se on siirretty pikku-siskoni nimelle. Minulle tulee vielä roope-setä lehti mun nimellä, mutta en tiedä kuinka pitkään enään...\nOlen tykännyt pienestä pitäen Aku Ankkasta ja vieläkin innostun lukemaan vanhoja ja uusia Aku Ankka-lehtiä. Minusta Aku Ankka on ihana.. vähän kuin kuvaisisi minua.. löhöömässä riippumatossa, lukemassa jotain lehteä ja ahmii isoa voileipää suuhunsa. Ympärillä on monet koti askareet tekemättä...\nAku Ankkan videoita on ihana katsoa yksin ja nautin akun temppauksista..\nRoope-setää pidin paljon ennen, mutta en pidä siitä enää niin paljon. Kun hän kohtelee akua välillä huonosti..\nTupu, hupu ja lupu mukavia tenavia, jotka vaudittavat akun elämää.. Mulla on aina ja tulee olemaan ongelma siitä, että kuka on kolmesta ankkan pojasta on se tupu vai hupu vai oliko se lupu.. Nehän pitäisi erottaa hatusta, mutta en muista kenellä on sininen hattu ja kenellä on minkä värinen hattu..\nMinusta uudet tarinat ovat menettäneet hohtonsa, mutta tulee niitäkin luettu. Kun ei ole muuta tekemistä..\n« Vastaus #26 : Marraskuu 14, 2003, 14:32:38 »\nMä keräilen tätä nykyä Aku Ankan taskukirjoja. Onko muita keräilijöitä? Mitä mieltä Aku Ankasta/Mikki Hiirestä tai muista Ankkalinnalaisista?\nItse pidän Aku Ankoista, koska ne ovat hauskoja,viihdyttäviä ja on niissä joitain hyviä elämänohjeitakin välillä. En pidä Roope Ankasta, hän komentelee aina Akua. Aku Ankka- lehdellä on omat sivut ja ne löytyvät täältä: http://www.akuankka.fi\nOlen kuullut että jotkut sanovat Aku Ankkoja tylsiksi ja että ne estävät henkisen kehittymisen, mutta mielestäni Aku Ankan lehdet ja sarjakuvakirjat ovat mitä mainiointa luettavaa,ja opettavaista myös. Mielipiteitä?\nOon aikoinani tilannu Aku-lehteä, mut mun mutsini sanoi et olen jo liian vanha sellaiseen... pyh sanon minä!\n« Vastaus #27 : Marraskuu 21, 2003, 22:57:33 »\nOoo, olen todellinen akkari-fani. Meille tulee Aku Ankka ja Roope-setä. Parhaimmat piirtäjät/tarinan keksijät ovat Don Rosa ja Carl Barks. Ja pelkistä piirtäjistä Barks, Rosa ja Vicar. Piirtäjiä tunnistankin aika ison kasan. mm. Vicar, Rosa, Barks, Daan Jippes, May ja Bas Heymas, William ja Noel Van Horn, Marco Rota, Colomer, Marsal, Rodiques, Ferioli, Al Taliaferro, Bob Karp. En muista oliko muita... :)\nParhaimmat hahmot ovat Tupu, Hupu ja Lupu. En tiedä mitä muuta osaan sanoa...\nLainaus käyttäjältä: "Unikko"\nNiitä on heitetty pois muutoissa (olen asunut pienen ikäni aikana kuudessa eri osoitteessa),\nOlen kärsinyt samaa... ja pientä offia... voitan sinut ;) Olen asunut kymmenessä ei talossa.. lääh :/\nLainaus käyttäjältä: "Salmakia"\nNe jotka epäilevät Aku Ankan _estävän_ (voi herran pieksut) henkisen kehittymisen, ovat tuskin koskaan lukeneet koko lehteä ja suurella todennäköisyydellä pitävät ainoana oikeana henkisen kehityksen lähteenä ihmistaimelle Isoa Kirjaa. Onhan näitä kuultu.\nNiinpä... itse olen oppinut Aku ankasta paljon. viimeksi tänäänkin kun pelasin Trivial Pursuittia tiesin monta vuotta muukalaislegioonassa pitää olla kun on tehnyt sopimuksen (Vastaus: viisi) Olin lukenut sen vuosia sitten aku ankasta, jossa aku liittyi sinne kun luuli iineksen haluavan jonkun toisen hänen sijastaan. Ja se oli vain yksi esimerkki!\n« Vastaus #28 : Huhtikuu 12, 2004, 12:21:36 »\nMeille on aku tullut vuodesta -88. Minä olen aina ollut meidän perheestä se Ankka-fani. Nyt kun pari kolme vuotta sitten löysin ensimmäisen viiden vuoden lehdet varastosta (erittäin laajojen etsintöjen jälkeen) innostuin oikein kunnolla, ja keräsin kaikki meidän ankat minun huoneeseeni ja pistin aika järjestykseen. Sitten aloin käydä divareissa ja mummolan vintillä. Nyt yritän piilottaa uusiman ankan ennen kuin siskoni ehtii turmella sen (MURRR). Lehtiä on nyt tähän vuoteen vuodesta '68 joka vuodelta ainakin jonkin verran. Vanhin lehti on vuoden 1953 kesäkuun numero. Ja Rosaa on kaipailtu näköjään lisää. Haluaisin kertoa, että Don piirtää Ankkoja viitenä päivänä viikossa ja jaksot julkaistaan, kun ne valmistuvat. Aikaa menee tietysti enemmän, kuin monilla muilla ankka-tekijöillä, sillä Don kerää tarinalleen vahvan taustatiedon ja kuten olemme huomanneet piirtää erittäin tarkasti, joten aikaa kuluu. En haluaisi kuulostaa pikunjynssääjältä, mutta haluaisin kuitenkin oikaista pari täällä esiintynyttä epäkohtaa: Rosan mustaritari jaksoja on tehty vain YKSI ja Walt Disney ei henkilökohtaisesti ole ollut missään tekemisissä Aku Ankka sarjakuvan kanssa.\nNiin että silleen. Jatketaan harrastusta\nAi niin joo.. tuollahan puhuttiin sensuurista... tarkoitettiin kai, kun Suomen isot jehut päätti lopettaa Ankka tilaukset näihin hammaslääkäreihin ja sairaaloihin yms. se oli siinä jossain 60-70-luvulla. Housuttomuus yms. oli vain peitetarina, siihen aikaan oli jokin suuri sensuuri-into ja Ankkakin haluttiin pois.\n« Vastaus #29 : Huhtikuu 12, 2004, 12:21:48 »\n« Vastaus #30 : Huhtikuu 17, 2004, 10:07:04 »\nMinä tilaan, vaikka nykyiset lehdet eivät ole yhtä hyviä kuin vanhat. Akkareissa on jotain sitä, mikä saa nauramaan ja hymyilemään. Useimmat kaverini nauravat sille, kun luen niitä, mutta mitä se niille kuuluisikaan. Pienenä kun olin jotain viisi, niin en osannut lukea vaan katselin kaikki kuvat. Tapa säilyi siihen asti kun olin seitsemän, vaikka olin jo osannut lukea 6-vuotiaana.\nAku, Tupu, Hupu, Lupu, Roope ja Pelle ovat ne parhaat hahmot. Mikistä, Minnistä ja joistakin muista en pidä niin paljoa.\nLempipiirtäjäni ovat nämä tavallisimmat Don Rosa ja Carl Barks (joka ikävä kyllä on kuollut) ja Vicar. Eniten pidän Don Rosasta, joka piirtää hienosti ja yksityiskohtaisesti. Oli hienoa, kun hän teki tarinan Sammosta ja samalla Suomesta.\nTänään pääsen mummilleni ja ukilleni. Kolme kasaa vanhoja akkareita.\n« Vastaus #31 : Huhtikuu 19, 2004, 12:54:52 »\nJee. Luin tässä juuri Don Rosan parhaita, ja toivoinkin, että pääsen hehkuttamaan Ankkaa jollekin. Otolliset uhrit ovat löytyneet!\nMeille on tullut Aku varmaan aina, mutta suurin osa lehdistä on kadonnut. Äiti tietysti kiikuttaa niitä salaa säkeittäin paperinkeräykseen! No, ei kai. Ehdottomat suosikkini ovat (tuskinpa tämä paljastus ketään yllättää) Carl Barks ja Don Rosa. Barks nyt vaan on mestari ja ankkailun uranuurtaja. Rakastan sitä "ajan ilman päätä" -juttua. Barksilla on fiksut juonet, loistavaa huumoria ja veljenpojat näyttävät aina niin suloisilta^-^\nDon Rosa on yksinkertaisesti uskomaton. Huikean mielikuvituksekkaita juttuja. Ihkutan suuresti niitä Roopen nuoruuden seikkailuja. Ja muutenkin: kukaan ei varmaan käytä niin paljon aikaa ja vaivaa saadakseen joka ikisen historiallisen jutun täsmäämään. Jatko-osat Barksin tarinoille on loistavasti kehitelty. Jotkut piirtäjät suunnilleen raiskaavat hahmoja ja tekevät näistä ihan vääränlaisia (mrrr), mutta Don Rosalla luonteet ovat juuri paikallaan, juuri sellaisina kuin ne itse ajattelen. Rosa-tarinat ovat joskus jopa koskettavia, mikä on kyllä harvinaista Ankka-sarjikselle. Voisin sielä hehkuttaa varsin montaa asiaa, mutta säästän teidät tällä kertaa.\nSarjisekstra on tullut meille ihan siitä hetkestä lähtien, kun se ensimmäisen kerran ilmestyi. Aika järkyttävää. Ossian Ötökkä on kyllä aivan käsittämätön viritys. Ei enää Ossiania. Taidanpa haukkua paria hahmonraiskaajaa: Bas ja May Heymans tai jotain siihen suuntaan. Migreeni iskee kun joutuu lukemaan niitä kammotuksia. Heillä todellakin on oma tyyli piirtää, mutta olisivat voineet jättää omaperäisyydet vähemmälle. Se Aku on pelkkä oikean Akun irvikuva. Koko ajan rääkymässä ja luonteeltaan niin hirvitys kun vaan voi olla. Aku ei ole tuollainen! Alanko itkeä? Ja monet vielä ilmeisesti pitävät Heymanseista, ja se tietää, että niitä saa kestää Akkareissa paljon myös tulevaisuudessa. Öök.\nSuomen Kari Korhonen on ihana. Monia muitakin loistavia ja karmeita riittää, mutta valitettavasti ette saa tällä kertaa kuulla niistä enempää. Syökää suklaata, niin pääsette ehkä yli tästä pettymyksestä.\n« Vastaus #32 : Heinäkuu 31, 2004, 19:09:44 »\nMeillä on tullut Aku Ankkaa pari vuotta syntymäni jälkeen. Meille tulee myös Roope-Setä ja kuukauden sarjisekstra. Ostan (lue:vanhemmat maksaa) myös taskukirja. Meillä on eka taskukirja joka on hyväkuntoinen. Onkohan se arvokas?\nOlen suuri Rosa-fani. Sillä on hyvä piirtotyyli, se tekee ''aitoja'' Ankkoja. Jutut ovat kekseliäitä ja hauskoja. Piilovitsejä ja sanaleikkejä köytyy. Häntä sanotaan Carl Barksin oppipojaksi ja se näkyy. Tyyli on Barksimaista, monet tarinat ovat jatko-osia vanhoille Barks-klassikoille ja useissa sarjoissa on ainakin viittaus Barksin sarjoihin. Hän on piillottanut myös D.U.C.K.-omistuksen melkein kaikkiin sarjiksiinsa. Rosa on tehnyt siihen asti pisimmän sarjiksen kunnianosoitukseksi Suomelle ja sen kansalle, sarjiksen nimi on Sammon salaisuus. Minulla on Rosan sarjakuva kokoelma, (yllätys, yllätys se on Sammon salaisuus) jossa on hänen nimmarinsa. Hän on tehnyt myös toisen Suomi-viitteisen sarjakuvan, Temppeli herrojen kätketty kruunu. Hän on myös useaan otteenseen luvannut Joulupukki tarinaa, jota hän ei ole voinut tehdä, koska erimaissa Joulupukki ei asu Korvatunturilla.\nSiinä oli asiaa kylliksi.\n« Vastaus #33 : Joulukuu 27, 2004, 14:15:46 »\nMeille on tilattu Akkaria paljon ennen kuin synnyin.\nOpin lukemaan Akun avulla, kuten varmaan monet muutkin. :] Kun en osannut vielä lukea niin katselin kansikuvia. Fiksua.\nMeillekin tulee sarjisekstra.. Taskukirjoja ostan ja luen myös paljon.\nMä olen myös Rosan fani. Hän näkee todella paljon vaivaa kun käsikirjoittaa niin mahtavia tarinoita ja piirtää ne ihanasti sitten sarjakuvaksi. Rakastan Rosan piirtottyyliä, kaikkia yksityiskohtia ja taustalta hoksattavia vitsejä. xD\nPidän myös Heymansin veljeksien sarjoista, niissäkin on hyvää huumoria ja piirtotyyli on mukavan rento. Tosin heidän sarjansa eivät ikinä ole pidempia kuin 4 sivun vitsisarjoja. Ainakaan minun tietääkseni.\nRosan piirtämistä Roopen nuoruudenseikkailuista innostuin Ankkojen suvusta, ja aloin tutkimaan sitä sukupuuta, joka joskus tuli jossain taskarissa julisteena. Nyt osaan tärkeimmät ulkoa, kaikkia niitä haamuja siitä yhdestä mahtavasta sarjasta tosin tunnistanut. (ne haamut pelasivat golfia pilvissä... mahtia)\nTavallaan on raivostuttavaa kun on niin monia Aku Ankan piirtäjiä, sillä kaikilla on vähän erilaiset käsitykset hahmoista ja niiden historiasta. Itse pidän Barksin ja Rosan 'käsityksiä' oikeina, sillä Carl Barkshan ankat varsinaisesti loi. Ainakin minun mielestäni.\n« Vastaus #34 : Joulukuu 27, 2004, 15:04:40 »\nAku ankkaa ja Roope Setää meille tilataan. Tai oikeastaan veljelleni, ja se on ärsyttävää. Hän on nimittäin erittäin pihi niistä, eikä aina anna edes lukea. Jos ei palauata paikoilleen, alkaa hirmumyrsky, joka jatkuu kunnes Aku Ankat ja Roopet on takaisin hyllyssä.\nVeljelläni onkin sitten suuuuuuuuuri kokoelma. Taskukirjoja löytyy virheetön kokoelma numerot 2 - 300 suomeksi. Aku Ankan lehtiä on hyllyssä täysiä kansioita vuodesta 1985, ja aina vaan jatkuu. Meidän perheessä Akuja luetaan paljon, koko ajan. Suosituin lehti perheessämme, varmasti. Tai sitten tieteen kuvalehti, mutta luulen että Aku on silti suosituin.\nJos esim. aamiaspöydässä lukee jotain, se on aina Aku Ankka. Se on niin... hyvä lukulehti. Ja hauskakin.\nPidän Aku Ankasta, sillä se on originaali ja todella hauska. Tosin en pidä joistakin piirtotyyleistä, niin kuin van Horn tai mikä se oli. Carl Barksin alkuperäiset piirrokset ovat upeita.\n« Vastaus #35 : Joulukuu 28, 2004, 20:09:12 »\nAku Ankka on ihan paras :)\nMeille Ankka on tullut joskus vuodesta... no en osaakaan sanoa. Mutta on se nyt tullut jo vaikka kuinka kauan. Taisin olla koulussa ensimmäisellä luokalla kun aloitimme sen tilauksen. Ja sen lisäksi on osteltu taskareitakin aina silloin tällöin.\nLempiankkojani ovat Don Rosan piirtämät. Rosa on aivan loistava piirtäjä. Yksityiskohdat ovat upeita ja hauskoja.\nOlin Ankan toimituksessa TET:issä ja kivaahan siellä oli :D Sain lukea tietysti joka päivä ankkoja ;)\n« Vastaus #36 : Joulukuu 29, 2004, 20:15:43 »\nTodella outoa, tai siis, että Aku Ankka sopii kaikille ikäluokille.. Kun yleensähän se voi olla liian lapsellista tai liian aikuisille suunnattua sarjakuvaa..\nItse tykkään Aku Ankasta hirveästi, ja sitä on tilattu jo isosisaruksieni lapsuudesta lähtien.. Joten vanhojakin löytyy.. Don Rosan tekemät sarjakuvat ovat aivan ihania ja ihanan yksityiskohtaisia ja hauskoja!\nÄiti aina välillä ihmettelee, kun käkätän joillekkin Akkarin kohdille.. ^^\nParhaasta hahmosta en tiedä, Milla Magia on hyvä, sekä itse Aku Ankka ja Tupu, Hupu ja Lupu.. :D Aku Ankka Rulez..\n« Vastaus #37 : Joulukuu 29, 2004, 20:30:16 »\nMeillä oltiin tilattu Aku Ankkaa ennen ko mie synnyin, mutta lopetettu jossain vaiheessa ennen miun syntymää, joten pikkusena mie sitten luin lehtiä jotka oli ilmestyny 70-luvulla. :) Sitten tilattiin taas n.10 vuotta sitä, ja jälleen lopetettiin koska mie aloin olla jo "liika vanha" semmoiseen. Ja nyt sitten omilla rahoillani aloitin taas tilauksen.\nAku Ankan taskukirjoja meillä on aina kerätty, ja tällä hetkellä löytyy kaikki kolmesataa Akkaria, kaikki melkein hyvässä kunnossa.\nAkkarit oon kalunnu läpi about 10 kertaa jokaisen, mutta silti luen niitä aina kun vain mahdollista.\nMinnuu ei hirveesti inspaa Karhukoplien tarinat (paitsi muutama). Tykkään enempi Roope-sedästä ja Mikin ja Hessun aikamatkailusta.\n« Vastaus #38 : Elokuu 01, 2005, 20:15:09 »\nMinulle alettiin tilaamaan Aku Ankkaa vuoden 1999 joulukuusta lähtien ja viimeiset numerot, mitä meille on tilattu, ovat viime joulukuulta. Olisin itse halunnut vielä tilata Akkaria, mutta mummoni (joka tilasi syntymäpäivälahjakseni kyseisen lehden ja maksoi siitä kokoajan) ei enää viitsinyt maksaa sitä, joten lehden tilaus jouduttiin lopettamaan. Nyt pikkuveljeni on suostutellut taas äitiä tilaamaan lehteä. Pidän Akkareista kamalasti, parhaita sarjakuvia ikinä :) Meille on tilattu (ja tilataan vieläkin) lisäksi Roope-setää vuodesta 2003 lähtien.\nTaskukirjoja meillä on satunnaisia numeroita, vanhin on Aku Ankan taskukirja numero kahdeksan ja uusin on tämän kesän kesäkuun numero. Siltä väliltä on sitten sieltä täältä niitä numeroita ehkä jotain 35. Taskukirjat ovat tietty myös kivoja, ne ovat paksumpia ja niissä on enemmän tarinoita kuin Akkari-lehdissä. Niistä alkupään numeroista (vaikka tarinat ovatkin yhtä hyviä) en pidä niin paljon, koska niissä on joka toinen aukeama mustavalkoinen ^_^\nLempparikäsikirjoittaja ja -piirtäjä on tietysti Don Rosa. Hän piirtää ankat ja muut olennot taitavasti ja yksityiskohtaisesti ja juonet ovat erinomaisia ja niitä on lukiessa hauska pohtia ja ratkoa. Pidän erityisesti hänen jatkiksistaan, Sammon salaisuus muunmuassa on erittäin hyvä tarina, ja se on ainut Aku-sarjis, missä olen nähnyt Ankkojen seikkailevan Suomessa. Rosan sarjiksissa on myös hauskaa se, että hänen tarinoissaan on paljon tosiasioita, joiden pohjalta tarina on rakentunut, ja lisäksi mukaan on sujautettu hauskoja nimileikkejä, mm. Ali Rawid-Duh, joka esiintyi sarjassa Kadonneen kirjaston vartijat (toivottavasti sarjan nimi meni nyt oikein, en nimittäin ole ihan varma). Tarinat ovat lisäksi mukaansatempaavia ja hauskoja. Rosan lisäksi toinen lempparini on totta kai myös Carl Barks, kiitokset hänelle Ankkalinnan ja monen muun asian keksimisestä! Erikoismaininnan ansaitsee myös suomalainen Kari Korhonen, luinkin ihan vasta pari hänen sarjaansa.\nSuosikkihahmoni on ehdottomasti itse Aku Ankka. Kiukkuinen äkäpussi, jolla on lyhyt pinna, mutta samalla myös tunnollinen isähahmo veljenpojilleen. Lisäksi pidän varsin paljon Roope-sedästä ja Tupusta, Hupusta ja Lupusta sekä Hessusta (tosin joskus hän on vähän liian höntti, mutta pidän siitä, kun hän hölmöilyllään saa aikaan jotain hyödyllistä). Mummo Ankka on myös aika ihana hahmo. Iineskin menettelee, mutta on ärsyttävää joissakin sarjoissa, kuinka hän hyppää mieluummin Hannun seuraan, kun Akulla ei ole tarpeeksi näyttävä auto tms. ja kuinka Iines vaatii Akulta hyvää ulkonäköä tai yleissivistystä tai vastaavaa... Inhokkihahmoni on kuitenkin Hannu Hanhen ja Touhon (ärsyttävä säheltäjä, ja muut aina kärsivät kaikki seuraukset) ohella on Mikki Hiiri. Liian täydellinen hahmo... Selviää pulmasta kuin pulmasta, kamppaa ihan kätevästi neljä kertaa isomman korston ja keksii aina vastauksen kaikkiin ongelmiin. Ääh, rasittavaa. Luen silti kaikki Mikki-sarjiksetkin.\nOlen kolunnut meidän kaikki Akkarit niin moneen kertaan, että ne ovat kerenneet jo kulua aika paljon. Taskukirjat alkavat jo olla melkoisen huonossa kunnossa, ainakin ne vanhimmat (kolmesta on kansi irti, yhdestä on sekä etu- että takakansi). Sarjakuvien lisäksi luen aina kaikki sarjisten käsikirjoittajien ja piirtäjien haastattelut sun muut kivat ekstrat.\n« Vastaus #39 : Elokuu 01, 2005, 20:28:47 »\nMeille on tilattu Aku Ankkaa jo melkein 13 vuotta. Koko perhe lukee lehtiä, ja varsinkin vanhoja lehtiä on hauska lukea. Pidän lehdestä todella paljon.\nMelkein kaikki lehdet ollaan säilytetty, ellei ole mennyt rikki tai jotain vastaavaa. Äidin vanhoja lehtiäkin löytyy, eli ne ovat sitten jo parikymmentä vuotta vanhoja.\nMikki Hiiren salapoliisi juttuja en jaksa lukea. Ne ovat vain niin tylsiä. Kaikki muu kyllä kelpaa.\nLempi hahmoja ovat ehkä Aku, Roope sekä Tupu, Hupu ja Lupu.\n« Vastaus #40 : Elokuu 01, 2005, 21:17:14 »\nMeille Aku Ankka on tullut siitä lähtien kun veli ja minä mentiin kouluun. Iskä oli kuulemma miettiny millon kehtaa tilata Aku Ankan meidän nimissä ja tullut siihen tulokseen, että kolun alulta se tulee meidän nimellä ja niin se on tullut tähänkin asti. Ja varmasti tulee hamaaseen tulevaisuuteen asti. Akkaria meillä lukee iskä, veli ja minä. Äiti ei oikein ole innostunut Aku Ankasta. Akkari päivänä on taistelu kuka saa lukea sen ensimmäisenä.\nEmme tilaa enää, lehtien taso on huonontunut, mutta vanhoja akuja on aivan ihana lukea silloin kun ei ole mitään tekemistä.\nOlen aivan samaa mieltä. Siis nykyiset Aku Ankat on huomattavasti huonompia kuin vanhat Aku Ankat. Me ollaan haalittu vanhoja Akkareita divareista ja kirppareilta ja on ne vanhat ihan erilaisia ku nyky päivän Akkarit.\nLainaus käyttäjältä: "Ajinda"\nMikki Hiiren salapoliisi juttuja en jaksa lukea. Ne ovat vain niin tylsiä.\nUh.. Minä vihaan niitä Mikki Hiiri salapoliisi- juttuja. Niissä toistuu aina se sama kaava. Aluksi Mikki saa jutun ja lopulta se ratkaistaan ja tulee semmonen perus onnellinen loppu. Vähä niiku yleensä kaikissa salapoliisi jutuissa..\nAku Ankka on ja pysyy suosikki sarjakuva lehtenä. Etenkin Don Rosan ja Barksin jutut ovat kovasti minun mieleen...\n« Vastaus #41 : Elokuu 09, 2005, 13:44:21 »\nMeille on tullut Akkari jo monta vuotta. Aku Ankkaan en kyllästy koskaan. On meillä taskareitakin. Ankkamaailmaan ei vain ikinä kyllästy, niitä tulee luettua ihan muuten vaan mutta ruokaillessa yleensä, ja iltalukemiseksi. Kaikki varmaan ihmettelevät että mikä Ankkalinnassa ja se nasukeissa viehättää? En itsekään tiedä, jotenkin sellainen on vain ihmisien mieleen. Tosin Iines on aivan liian kevytkenkäinen.\n« Vastaus #42 : Elokuu 09, 2005, 22:48:49 »\nKirjoitan nyt viestin uusiksi, kenties hieman paremman version kuin alkuperäinen.\nMeille Aku Ankkaa aloitettiin tilaamaan isoveljelleni, siis ennen kuin minä olin edes syntynyt. Ja vieläkin tilataan. Ja minähän kyseistä lehteä nykyään pääasiassa luen.\nTykkään kyseisestä lehdestä, mutta sarjakuvat eivät ole enää mielestäni aivan niin hyviä kuin ovat olleet. Ennen Aku Ankka oli ehdottomasti luettava heti, kun se vain postilaatikkoon kopsahti, mutta nykyään se voi toisinaan joutua odottamaan pitkiäkin aikoja. Vanhempien lehtien lukemista kyllä rakastan (siis esimerkiksi 80-luvulta peräisin olevien lehtien). Lukeudun myös Don Rosa-faneihin. Hänen sarjakuvansa vain yksinkertaisesti ovat niin upeita. Piirtämistyyli, kaikki upeat pienet yksityiskohdat, loistavat tosiseikkoihin nojautuvat tarinat, D.U.C.K. -omistuksen etsiminen... Kyllä vain, pidän ja paljon. Sarjakuvakirjojansa innokkaasti luen ja niitä löytyy myös omasta kirjahyllystä.\nSuosikkihahmojeni kärkeen kuuluu taatusti Roope. Varsinkin Don Rosan sarjakuvien Roope. Kyllä tietysti pidän myös Akusta ja muitakin hyviä hahmoja löytyy, mutta Roope tulee aina ensimmäisenä jostakin syystä. :)\nLöytyy kotoa myös muutama taskukirja, kuten myös Kuukauden sarjisekstroja ja Roope-setiä.\nJoo-o, kyllähän minä kyseisestä Aku Ankka nimisestä lehdestä pidän.\n« Vastaus #43 : Elokuu 11, 2005, 13:27:48 »\nLuen Aku Ankkaa, olen lukenut aika kauan, monta vuotta.\nNiitä taskukirjoja meillä on yli 300. Välistä saattaa puuttua jotain numeroita, mutta on niitä aikavarmasti jotenkin tuon verran.\nRakastan Aku Ankkoja. Ennen, joskus ala-asteella odotin keskiviikkoa aina ihan fiiliksellä kun Aku Ankka saapui. Vanhemmat Aku Ankat on tuplasti parempia kuin uudet, joidenkin uusien juonet ovat ihan kuluneita taikka koko idea on tyhmä.\nParhaimpia hahmoja Aku, Roope, Hupu, Tupu, Lupu ja Hessu. :3\nEn tykkää hirveästi Mikkitarinoista. Jotkut menettelee.\nParhaimpia piirtäjiä ovat Don Rosa (teitenkin), Carl Barks ja Vicar.\n« Vastaus #44 : Elokuu 25, 2005, 15:16:56 »\nIIIhhhh<3<3<3<3<3<3<3 Aku Ankka= maailman parasta luettavaa! ollaan tilattu sitä jo aika kauan... ainaki nii kauan ku muistan. luen joka päivä (oikeesti) jonkun akkari-lehden tai taskarin. me ei kyl tilata muuta ku lehteä, mut taskarit kyl lähes aina ostetaan...\nEniten tykkään Don Rosasta, se on nii hyvä piirtää... Ja tarinat on upeita! Roope Ankan elämä ja teot on yks parhaist kirjoist mitä oon lukenu, niit D.U.C.K- tunnustuksii on aina ihana ettii... Tykkään kans kolmest cabbaleerost. Aku Ankkaan ei voi koskaa kyllästyy... Yks mun lempitarnioist on ehkä... hmm... se yks joulujuttu Roope-sedäs, mis piti valita oikeet sivut et pääs tarinan loppuun asti<3 Vai oliks se uutena vuotena? Jos nyt pitää sanoo joku lempitarina, mikä siis on ihan kunnollinen tarina, ni sit se ehkä on... öö... kaikki on ni hyvii vaikee sanoo, mikä on paras... No, täs on aika jotai tosi hyvii tarinoita/taskareita/muuta:\nNo ensinnäkin nämä kaikki Aku Ankan 50-vuotis sarjikset. Ne on nii hyvii ja ihanii ja hyvin piirretty<3 Nyt esim. mul on edessäni "Keskiviikkona hän tulee" joka ilmesty Aku Ankka numero 16, 18.4 2001. Se on tosi ihanasti piirretty, ihan erilaisesti ku kaikki muut akut.\nRoope-setä, Culebran liikenero. Tämä tarina on Rosan<3 piirtämä, ja ekrtoo siitä ku Roope kaivaa (tai no, Akuhan sen kaivaa) esille vanhan arkun ja sielt löytyy "arvoesine" ja Roopen täytyy kertoa akulle ja pojille tarina... Ihanan ihana! Löytyy Aku Ankka-lehdestä, numerosta 38 vuonna 2002. Samassa akkarissa on kaksi muutakin tosi hyvää tarinaa; Ratakettu hakoteillä, joka on siis yks osa siit formula-tarinasta. Ja sit Mortti ja Vertti, yritystä loppuun saakka.\nSetsemän (miinus neljä) rohkeaa cabbeleroa. Tämäkin siis Rosan teos, kertoo siitä ku pojat haluaa piristää Akua ku sil menee aina nii huonosti ja saattaa sen taas yhteen sen vanhojen kavareitten kanssa (Josè Carioca & Panchito Pistoles) Täs on upee kuvitus (Tietenkin!) ja hyvä teksti. Pidän myös täst siks, koska Aku on tasavertainen kavereittensa kanssa eikä aina töpeksi, mikä ehkä vähän jo hermostuttaa... Kyseinen tarina löytyy numerosta 21 vuonna 2005.\nDon Rosa, Roope Ankan elämä ja teot. Siinäpä vasta upea teos! Kerroin jo aikasemmin, että se on ihana ja kaikkee...\nTaskarin teemanumero, Valkokankaan sankarit (oliks se sillee?) Kaikki tarinat on tosi hauskoja ja kaikkee:)\nYks semmone taskari kai, mis oli semmonen elokuva-juttu, mis Aku plus muut näytteli eri elokuvis. Ja sit ne näytettii välil sielt elokuvasalist katsottuna ja siin oli kaikki tauot. Ihana<3 Tietääks kukaa mitä tarkotan? Jos tietää ni laittakaa tänne sen taskarin numero ja nimi tänne toipkkiin, kiitos! Olis hauska lukee se uudestaan...\nOnhan niit sit viel pljon lissää, mut en nyt muista kaikkii ja jos muistaisinkin, ni olisin viel huomenna kirjottamassa jos luettelisin kaikki...;)\nLempihahmot, top 20\n2. Josè Carioca\n3. Panchito Pistoles\n9. Musta Pekka\n14. Pikku apulainen\n15. Tupu, Hupu ja Lupu\nOkei, noi on kyl kaikki aika samanvertaisia, ja on niit viel paljon lisää samalla tasolla, mut en nyt jaksa kirjottaa kaikkia tähän...\noho, tulipa pitkä teksti! Mutta mitä vain AKUN vuoksi!\n// Muistetaanpas, että niitä värejä ei käytetä eikä fontin koolla leikitä. - Mori\n« Vastaus #45 : Marraskuu 09, 2005, 17:04:18 »\nTilaan, tilattu on pari, kolme vuotta. Aku Ankka on sitä "kevyempää", jota lukee kun ei jaksa kirjojakaan lukea. On kiva vaikka syödessään ottaa Aku Ankka (vanhatkin käy) ja alkaa lukemaan. Taskukirjat ja lehdet ovat parhaita, mutta siitä Rosan parhaista (kirjoja) minä kyllä pidän. Joitain muitakin kirjoja on tullut luettua, mutta ne eivät kiinnosta niin paljon. Eli siis nyt minäkin menin siihen, mistä kirjoittajasta tykkään. Elikkäs Don Rosasta. Kun ekaa kertaa luin hänen tarinansa, minä pidin. Hänen piirtotyylinsäkin on hyvä — ja näyttävä. Luin tuon Roope Ankan elämänkerta -kirjan tässä kesällä. Se oli hyvä.\nJotkut Akkarit eivät kertakaikkiaan kiinnosta. Jotkut kirjoittavat niin tylsiä tarinoita. Onkos joku muukin huomannut (luultavasti aika moni), että taskareissa on pikkuisen eri kuvitus kuin lehdissä? Esim. Roope Ankalla ja Pelle Pelottomalla on ihan eri vaatteet — tai ainakin erin väriset. Ei mitenkään häiritse, mutta silti.\n« Vastaus #46 : Marraskuu 10, 2005, 18:47:55 »\nAina kun olen elänyt, Aku Ankka on kilahtanut meillä postiluukusta. :) Tykkään todella, vaikka taso onkin hiukkasen huonontunut. Ihanan simppeliä luettavaa, ei tarvitse pähkäillä että missä mennään.\nAkun kommelluksia on kyllä kiva lukea ja nauraa nille. Mutta välillä ärsyttää, kun Aku ei onnistu missään haluamallaan tavallaan. Aina joku Hannu päihittää sen kilpailussa, ja sitten Aku joutuu tekemään jotain tyhmää. Onhan kyllä niitäkin jaksoja missä Akua onnistaa, mutta enemmän noita epäonnistumisia. Okei, noh, Akun luonne on kyllä aika lailla agressiivinen ja villi, niin eikös tästä seuraa katastrofeja useasti.\nItse luen Aku Ankkaa todella ahkerasti. Kotona meillä on vino pino vanhoja Ankkoja, ja niitä tulee kyllä luettua aika hyvin. Jos luen jotain lehteä, niin se on kyllä Aku Ankka. ^^ Jos syön ruokaa kotona, enkä lue Akkaria, tuntuu ihan omituiselta. Olen tottunut siihen, että otan aina pari anhaa Akkaria mukaan pöytään. Syöminen on tylsääkin ilman Akua!\n« Vastaus #47 : Marraskuu 11, 2005, 17:50:31 »\nAku Ankan tilaaminen aloitettiin vuonna -95 ja sitä jatkui vuoteen -03 asti. En oikein tiedä, miksi lopetettiin tilaaminen, ei ollut enää kiinnostusta niinkään paljoa. Vaikka joskus tulevaisuudessa aion aloittaa tilaamisen uudelleen.\nSuosikkipiirtäjiäni ovat aina olleet ja tulevat myös olemaan legendaariset Carl Barks ja Don Rosa. *palvoo*. Näitä kahta parempia saa hakea kissojen ja koirien kanssa. Don Rosa taitaa selättää Braksin, jos pitäisi yksi suosikki etsiä.\nNe tarinat ovat loistavia, piirrojälki on ihanan yksityiskohtaista ja nättiä ja se huumori jota Rosa viljelee.. :'D Aivan mahtavaa. Ja kun tietää, minkä taustatyön Rosa tekee sarjoilleen, ei voi muuta kun nostaa hattua.\nHarmitti ihan kamalasti kun huomasin lukiessani yhtä Aku-irtonumeroa kaupassa, että kyseisessä lehdessä oli Rosan jatkosarjis, joka oli alkanut jo edellisestä lehdestä.. ;___;\nYritän aina olla ajattelematta, miten monta Rosan sarjaa minulta menee ohi kun en enää Akua tilaa.. Nyt alkaa mennä jo offiksi eli lopetetaan. :>\n« Vastaus #48 : Marraskuu 11, 2005, 19:10:15 »\nMeill tuli Akkari lehti kun olin ala-asteella, mutta jostain syystä mutsi sitten päätti, että se on muka liian kallis ja se kestotilaus lopetettiin.\nJokunen vuosi sitten aloitin määräaikaistilauksen jonka uusin pariin otteeseen, mutta n sitten enää jaksanut, kun tila alkoi loppua ja ne kansiot on liian kalliita.\nJoskus mulla oli hirmuinen kasa ikivanhoja Akuja 80 -ja 90'luvuilta, mutta vein ne divariin kaikkien Taskukirjojen kanssa ja sain niistä yhteensä 200 markkaa.\nSiellä oli monta lehteä, jotka nyt haluaisin takaisin.\nMutta tuskin enää koskaan tilaan sitä lehteä.\nMuistan vaan tarkistaa joka keskiviikko, josko uudessa numerossa olisi Don Rosaa tai Tupu, Hupu & Lupu -tarina tai Pikku-Akua.\nJos on, ostan ehdottomasti.\nTaskukirjat on mielestäni mennyt reippaasti alamäkeä, todella huonoiksi.\nPiirrostyyleiltään ja tarinatkaan ei ole nykyisin nää mitä olivat ennen.\nMuistan vielä kun niissä oli Mikin ja Hessun aikakonematkoja, sit s jouluvatihommeli jolla ne lusikalla reunaan kilistämällä meni jonneki toiseen ulottuvuuteen...\nJoskus oli kunnon tarinoita, joissa sai itse johdattaa tarinaa eteenpäin.\nJa ennen oli myös jännittäviä seikkailuja Roopen ja AKun kanssa.\nEi sillä, nykyään kun panostavat aika paljon huumoriin, on tod hauskaakin ollut.\nYksikin, toivottavasti mulla on vielä se taskari...\nKun Aku ja Iines oli jossain tanssijaisissa, ja Aku oli pakotettu pukeutuun naiseksi, kun joku Iineksen ystävättären hönö kaveri tartti seuralaisen.\nJa sit siel tanssijaisissa AKun hemaiseva ilmestys hurmaa kaikki miehet ja Aku alkaa vähän kostotoimiin ja lopulta Iines ja se kilpailee huomiosta. xD\nSe piirrostyylöikin oli muuten hyvä.\nTykkään niistä, joissa ilmeet piirretään oikein elävästi ja extreemesti. xD\nJa toisiks uusimassa Aku Ankassa oli kerrankin kuolemaa käsittelevä tarina.\nIhan suoraan eikä kierrellen.\nSitä taskara en ikinä hävitä!\nJuu, eiköhän se ole siinä tältä erää.\n« Vastaus #49 : Marraskuu 13, 2005, 20:21:12 »\nNykyään ei tule enää niin paljon akkareita luettua, mutta kyllähän se postiluukusta tipahtelee.\nJotenkin vaan tuntuu, että nykyään niin suuri osa siitä on aika kökköä ja latteaa ja väkisin hauskaa. Tai sitten musta on tulossa vanha ja tylsä... Njoh, pois se minusta! :) Mikistä en ole muuten koskaan oikein pitänyt, mutta Aku on ihan omaa luokkaansa.\nDon Rosaa minä ihailen ihan valtavasti! Jo se miten hän osaa piirtää ja kuvata asioita. Hän on uskomaton! Ja kaikki ne yksityiskohdat ja taustalla kulkevat sähellykset. Minä olen aina tykännyt yksityiskohdista. Ja miten hän kuvaa ilmeet ja kaikki. Don Rosan kuvat ovat jo niin omaa luokkaansa, jo ne riittäisivät tekemään hänestä suosikki piirtäjäni.\nMutta ei. Se tapa millä hän valmistelee juttunsa, miten hän paneutuu niihin... Kaikki ne kivat pikku faktat siellä pohjalla. Ja ne juonet on muutenkin sitä luokkaa, että ei voi muuta kuin sanoa, että loistavaa :) Niissä jutuissa on oikeasti ideaa ja ne jää mieleen. Rosaa lukiessa ei voi muuta kuin nauraa ja ihailla samaan aikaan. Hänen juttunsa kaikessa loistavuudessaan ovat aidosti hauskoja.\nLempitarinani käsittävät aika lailla tarkalleen Rosan tuotannon. Le chevalier noir on kyllä ihana, se on jotenkin niin symppis juttu jatko-osineen :D


Terveiset TechTeamin kokouksesta! | Yrittajat.fi\n23.1.2019 | 9:03\nTerveiset TechTeamin kokouksesta!\nTechTeam edisti jälleen yritysten välistä yhteistyötä!\nTechTeam kokoontui perjantaina 18.1. työkokoukseen. Tänä vuonna tiimin kokoukset alkavat mukaan ilmoittautuneiden yritysten hissipuheilla, joiden tarkoitus on lisätä Seinäjoen alueen yritysten keskenäistä tietoisuutta toisistaan.\nKuka tekee, mitä tekee ja missä tekee? Voisimmeko tehdä keskenämme yhteistyötä?\nNäihin kysymyksiin saatiin 3 minuutin pituisilla pitchauspuheilla vastauksia. Iloksemme heti ensimmäisellä kerralla yhteistyötä löytyi SeAMKin digitalisaatioprojektin tiimoilta.\nTuotantoprosessin tehokkuus ja joustavuus on valmistavassa teollisuudessa tärkeä kilpailutekijä. Tuotteiden ja innovaatioiden on tultava markkinoille nopeasti ja tuotannon on oltava joustavaa niin toimitusnopeuden kuin tuotantokapasiteetinkin suhteen. Teollisen internetin ja digitalisaation mahdollisuudet on hyödynnettävä laaja-alaisesti. (lähde: https://www.seamk.fi/yrityksille/tki-projektit/seamk-digital-factory/)\nLisäksi saimme Ostofokus Oy:n toimesta tietoa, miten parantaa tulosta ammattimaisella ostamisella.\nYrityksen materiaalihankinnat muodostavat merkittävän osan kuluista. Viisas ostaminen ja ostotoimintojen kehittäminen ovat tehokas tapa tuloksen kehittämiseen. Ostoprosessien hiomisella on kauaskantoiset vaikutukset myös liiketoiminnan kasvumahdollisuuksiin. (lähde: https://ostofokus.fi/)\nLähiTapiolan hissipuhe taas avasi keskustelua riskienhallinnasta sekä yritysrahoituksen monista muodoista.\nLähiTapiola tarjoaa rahoitusratkaisuja on monenlaiseen tarpeeseen, kuten kone- ja laitehankintoihin, myyntisaatavien rahoitukseen ja käyttöpääomarahoitukseen. (lähde: https://www.lahitapiola.fi/yritys/yritysrahoitus/yritysrahoitus)\nKiitos kaikille pitchaajille!\nHaluaisitko Sinä tuoda esille osaamistanne? Lue lisää ja ilmoittaudu mukaan pitchaajaksi täällä!\nTechTeam käsitteli kokouksessaan myös tulevia tapahtumiaan:\n18.2. Bisnestä Skandinaviaan (lisää tietoa täältä)\n13.3. SeAMKin tekniikan alan tutustumispäivä (lisää tietoa täältä)\n15.5. Pohjanmaan teollisuusmessut (lisää tietoa täältä)\nJos kiinnostuit jostain aiheesta ja haluaisit kuulla aiheesta enemmän niin ota yhteyttä:\nSeinäjoen Yrittäjät, Kaisa Metsänranta, 040 765 9716 tai\nKutsu yrittäjän päivän tilaisuuteen VARATTU TÄYTEEN!\nIlmoittaudu pitchaajaksi TechTeamille!\nJoudutko vääntämään kättä valelaskujen ja harhaanjohtavan markkinoinnin kanssa? Ei hätää, olemme apunasi!\nHyödynnä jäsenetusi: varaa kesän aktiiviloma Latulinnasta nyt!\nLue täältä 29.5. ilmestynyt TAHTO-liitteemme\nTutustu vuoden 2018 toimintakertomukseemme\nJäsenetuja Vauhtiajoille ja Provinssiin!\nSeinäjoen Yrittäjät SeAMKin Leijonan luolassa\nIlmoittaudu Hyvän Mielen Aamiaiselle


Miten ostan verkkokaupasta - ALLit Webshop\nTuoteryhmät Kysymykset Miten ostan verkkokaupasta\nALLit Webshopista ostaminen on helppoa, rehtiä ja turvallista.\nALLit Oy on toiminut jo vuodesta 2001 suunnitellen ja valmistuttaen elektroniikkatuotteita. Tänä päivänä olemme erikoistuneet matkapuhelintarvikkeisiin. Suurin osa myynnistämme menee vientimarkkinoille ja jälleenmyyjien kautta. SCREENOR ja GRATEQ ovat EU-rekisteröityjä tuotemerkkejä. ALLit Webshopin kautta tarjoamme nyt myös kuluttajille asuinpaikastaan riippumatta mahdollisuuden hankkia tuotteitamme kohtuuhintaisesti ja vaivatta.\nMITEN HANKIN WEBSHOPISTA\nJos tiedät, mitä tuotetta etsit, voit etusivun yläpalkista valita oikean tuotekategorian ja sen alta avautuvilta sivuilta tarkemmin haluamasi tuotteen.\nVoit myös selata haluamaasi puhelinmerkkiin ja -malliin tarjolla olevia tuotteita 'hae kohdetta' -valikosta tai etsiä sanahaulla kaipaamasi tuotteen (esim. Micro USB-kaapeli tai puhelinmerkillä iPhnoe 13 Pro), jolloin Webshop kertoo, mitä eri vaihtoehtoja voimme sinulle tarjota (esim. väri, pituus). Mikäli laitemallisi on sinulle epäselvä, ole yhteydessä asiakaspalveluumme joko sivuillamme olevan viestipalvelun kautta tai sähköpostitse info@allit.fi, autamme sinua mielellämme oikean mallin tunnistamisessa.\nVaikka jatkaisit vielä selaamista, voit lisätä tuotteen ostoskoriin talteen. Halutessa sen saa vielä maksuvaiheessa poistettua tilauksesta, jos olet löytänyt sinulle sopivamman vaihtoehdon.\nSivustollamme olevat hinnat ovat aina rehtejä loppuhintoja, ne sisältävät Suomeen maksettavan arvonlisäveron 24% eikä meillä ole muita piilo yms. kuluja.\nArvonlisäveroerittelyn näet maksuvaiheessa.\nMeillä ei myöskään ole minimitilausehtoa, ja toimitamme tuotteet asiakkaalle veloituksetta postilla.\nKun olet valinnut haluamasi tuotteet ostoskoriin, voit siirtyä Webshopin kassalle maksamaan tuotteet. Muista säilyttää maksutosite.\nPyrimme aina lähettämään tilaukset arkipäivin 24h kuluessa niiden vastaanottamisesta.\nKun tilauksesi on kirjaantunut meille, lähtee se käsittelyyn varastoomme viivytyksettä. Lähetämme tuotteet pääsääntöisesti Postin kirjetoimituksina suoraan asiakkaiden kotiosoitteisiin. Normaalisti tilaus on perillä 1-3 postin jakopäivän sisällä toimituksesta. Myymme sivuillamme vain tuotteita joita on meidän varastossamme. Mikäli kuitenkin tilaat tuotteen, joka emme pysty jostain syystä toimittamaan tai toimituksemme viivästyy, olemme sinuun yhteydessä.\nKun vastaanotat lähetyksemme, tarkista, ettei se ole vaurioitunut kuljetuksessa.\nTarkista, että toimitus vastaa tilaustasi.\nMikäli lähetys on kärsinyt kuljetusvaurion, tai tilauksessa on joku muu ongelma, olethan yhteydessä asiakaspalveluumme info@allit.fi.


Peltikaton Maalaus Pohjois-Karjala Valttikate\nPeltikaton maalaus Pohjois-Karjalassa pidentää katon käyttöikää sekä on ekologinen ratkaisu. Peltikaton säännöllinen maalaus lisää myös kiinteistön arvoa\nPeltikaton maalaus Pohjois-Karjalassa tapahtuu myös Valttikatteelta. Katon maalaus Pohjois-Karjalan alueella suoritetaan vakaalla ammattitaidolla. Peltikaton maalaus lisää katon käyttöikää. Peltikaton maalaus olisi hyvä tehdä noin 20 vuotta sen asennuksesta. Auringonpaiste, vesi, lumi ja jää kuluttavat peltikatosta maalipintaa tai muovipinnoitetta, jonka takia pinnoite alkaa kulumaan tai hilseilemään. Ilman pinnoitetta oleva pelti alkaa ruostumaan pikku hiljaa.\nPohjois-Karjalan peltikaton maalaus\nPeltikaton maalaus suoritetaan kaksi kertaa korkeapaineruiskulla. Näin taataan kestävä ja tasainen lopputulos Pensselillä suoritetaan kaikki rajaustyöt kuten reunat. Olemme yli 10 vuoden aikana käyttäneet lähes kaikkia maalimerkkejä joita Suomen maalla myydään. Olemme valinneet käyttöön parhaat niistä, jotta katon maalaus Pohjois-Karjalassa olisi laadukasta. Käyttämämme maali on pohjoismaiseen ilmastoon suunniteltu joka se kestää paukkupakkasien ja keskikesän polttavan auringon lämpötilavaihtelut. Lisäksi peltikattomaalissa on myös mukana ruosteenesto lisäainetta, joka antaa näin pitkäaikaisen suojan myös vanhemmalle peltikatolle.\nKirjoita ensimmäinen arvio tuotteelle “Peltikaton maalaus Pohjois-Karjala” Peruuta vastaus


Kotisaaren kesäkeidas: 2017\nLähettänyt Sanna/Kotisaari klo 10.23 2 kommenttia:\nLähettänyt Sanna/Kotisaari klo 22.22 2 kommenttia:\nMökkijutuilla jatketaan ja seuraavaksi kurkataankin huussiin. Jokakesäisten hommien lisäksi toteutimme nimittäin mökillä myös pienen maalausprojektin. Remontin jälkeen huussi on toiminut lähinnä varastona ja ollut muutenkin varsin epäedustava. Nyt erään lehtikuvan inspiroimana ryhdyimme siivous- ja maalauspuuhiin, ja huussi koki kevyen muodonmuutoksen.\nTai no huussi ja huussi. Oikeasti kyseessä on "pissavessa" samalla kun käytämme ahkerasti myös mökkialueen yleisiä wc:itä. Useaan otteeseen ihan oikeankin käymäläratkaisun etsiminen on käynyt mielessä, mutta toistaiseksi se homma on tyssännyt eri vaihtoehtojen yllättävän suureen määrään sekä korkeahkoihin hintoihin.\nAlimpana oleva ennen-kuva ei muuten sitten kerro ihan koko karseaa totuutta, koska Anssi oli ehtinyt jo ryhtyä tuumasta toimeen raivauksen kanssa ennen kuin saavuin kameroineni paikalle. Mutta lopputulos - siihen olen kyllä tosi tyytyväinen.\nLähettänyt Sanna/Kotisaari klo 9.18 Ei kommentteja:\nNyt heinäkuun aikana työpöydällä on kannettavan sijasta nököttänyt ompelukone, ja sateiset kotipäivät ovat mahdollistaneet muutamien mielessä muhineiden ompeluideoiden toteuttamisen. Mökille ompelin läjän istuintyynyjä sekä pehmusteen aikaisemmin kotona majailleeseen penkkiin, joka kuitenkin viimein siirtyi mökille terassia kaunistamaan.\nKuvasin terassin uusia tulokkaita tänään kirkkaassa auringonvalossa lämpöasteidenkin hipoessa hellelukemia. Sitten tulivat grilli-iltavieraat ja ikävästi syksystä muistuttava puuskainen tuuli, joka puhalsi auringon eteen niin paksut ja harmaat pilvet, että grilliherkut nautittiinkin aivan toisenlaisissa tunnelmissa. Onneksi mökillä on mukavaa, tarjoilipa Suomen kesä sitten mitä yllätyksiä tahansa.\nLähettänyt Sanna/Kotisaari klo 22.57 Ei kommentteja:\nTunnisteet: mökin sisustus, mökki\nJuhannusaattoa vietettiin mökillä ja samalla myös juhlistettiin tämän keskikesän lapsen syntymäpäiviä. Raparperipiirakkaa ja grillistä maukkaita kanatortilloja, jonka salaattiin oman maan retiisit eivät ihan vielä ehtineet. Lahjaksi mm. alppiakileija ja laventeli. Ilma vaihteli tihkusateesta aurinkoiseen ja tokihan juhlimisen välissä tehtiin myös hieman puutarhahommiakin.\nLähettänyt Sanna/Kotisaari klo 21.51 Ei kommentteja:\nOlen viime viikkoina ollut kovin kiitollinen kahdesta asiasta: reilu vuosi sitten tekemästäni päätöksestä olla myymättä mökkiäni ja siitä, että mökki ja tekemäni työ on ollut varsin helppo yhdistää. Hiljaisina päivinä olen rehkinyt puutarhassa ja kaikkien kiireisimpinä tietysti pysytellyt visusti kotona työpöydän ääressä. Mutta väliin mahtuu myös näitä päiviä, kun voi kantaa kannettavan mökille. Asettautua ikkunan ääreen tai omenapuun alle, tehdä töitä, pitää kahvitauko terassilla ja aina välillä upottaa sormet multaan. Työpaikka, mistä ei millään raaskisi lähteä kotiin päivän päätteeksi.\nLähettänyt Sanna/Kotisaari klo 10.38 Ei kommentteja:


Poikkitieteellisyys arvoonsa! - Sivu 29 - Ilmastofoorumi ry - Keskustelupalsta\nViesti Kirjoittaja Lauri Heimonen » 30.01.2011, 19:54:01\nTapsa kirjoitti: En ymmärrä miten jaksat toistaa itseäsi. Kuten ennenkin kirjoitin mikään toteamus ei todista mitään. Luonnollisen hiilidioksidikierron suuruuskaan ei todista mitään nousun syistä, koska ihmiskunnan päästöjen suuruus riittää selittämään havaitun nousun. Mikä sitten määrää CO2-tason, on minulle tuntematon, mutta todisteina eivät argumenttisi riitä.\nSaathan sinä uskosi pitää.\nPitäähän minunkin kuitenkin kirjoitella, koska mielestäni uskot väärään asiaan.\nSinä et näy ollenkaan ymmärtävän sitä, että luonnonlain mukaan ihmisperäiset hiilidioksidipäästöt ilmakehässä käyttäytyvät täysin samalla tavalla kuin ilmakehään tulevat luonnollisetkin päästöt. Jos sinun uskosi mukaisesti ihmisperäisistä päästöistä jäisi puolet ilmakehään, luonnonlain mukaan myös luonnollisista päästöistä jäisi puolet ilmakehään. Ja näin se ei toimi.\nIlmakehän hiilidioksidipitoisuutta ylläpitävät ilmakehään tulevat hiilidioksidipäästöt. Kun noista hiilidioksidipäästöistä on noin 96 % luonnollisia ja noin 4 % ihmisperäisiä, ilmakehän nykyisestä hiilidioksidipitoisuudesta, joka on noin 390 ppm, on luonnillisten päästöjen ylläpitämää noin 375 ppm ja ihmisperäisten päästöjen ylläpitämää noin 15 ppm.\nKuten olen kirjoittanut, minulla ei ole kantaa siihen, mistä syystä CO2-pitoisuus on noussut. Et siis voi loogisesti puhua uskostani mitään.\nProsessin voimakas materiaalin kierto ei kuitenkaan todista, että ulkoa tuleva pieni lisäys ei voisi lisätä materiaalin määrää.\nSe mikä minua lähinnä nyppii postailuissasi on kuitenkin tämä usein toistamasi lause:\nViimeaikainen, ihmisperäiseksi uskottu lämpeneminen on jo sillä kumottavissa, kun todetaan, että ihmisperäiset hiilidioksidipäästöt eivät ilmakehän nykyistäkään hiilidioksidipitoisuuden nousua hallitse.\nMikään toteamus ei todista mitään.\nKuten olet kirjoittanut, ilmastohistoria osoittaa, että CO2-pitoisuus on seurannut lämpötilamuutoksia. Siitä seuraa vääjäämättä, että CO2-pitoisuus ei voi ohjata lämpötilakehitystä, muuten ilmasto olisi oskilloiva. Mm. tämä riittää minulle todistamaan sen, että AGW on potaskaa.\nHyvä nimimrkki 'Tapsa'! Itse pääasiasta olemme samaa mieltä.\nSanoit edellä kuitenkin näin:\nLuonnollisen hiilidioksidikierron suuruuskaan ei todista mitään nousun syistä, koska ihmiskunnan päästöjen suuruus riittää selittämään havaitun nousun.\nVain siitä, että uskot ihmiskunnan päästöjen suuruuden riittävän selittämään havaitun, ilmakehässä tapahtuneen hiilidioksidipitoisuuden nousun, olen kanssasi eri mieltä. Todisteluni koskee sitä, miksi siitä olen kanssasi eri mieltä. En enää asiaa enempää selittele, koska todisteluksi pitäisi jo riittää se, mitä edellä olen asiasta kirjoittanut. Yhteenvetona siitä käynee se, mitä Segalstad on sanonut:\nThe rising concentration of atmospheric CO2 in the last century is not consistent with supply from anthropogenic sources. Such anthropogenic sources account for less than 5% of the present atmosphere, compared to the major input/output from natural sources (~95%).\nViesti Kirjoittaja Tapsa » 30.01.2011, 20:08:27\nPääasiasta olemme samaa mieltä, ok. CO2-pitoisuuden kasvun syyt ovat minulle edelleen avoin kysymys, en siis usko mihinkään tässä asiassa.\nViesti Kirjoittaja Lorentz3 » 31.01.2011, 12:35:38\nLauri Heimonen kirjoitti: Sinä et näy ollenkaan ymmärtävän sitä, että luonnonlain mukaan ihmisperäiset hiilidioksidipäästöt ilmakehässä käyttäytyvät täysin samalla tavalla kuin ilmakehään tulevat luonnollisetkin päästöt. Jos sinun uskosi mukaisesti ihmisperäisistä päästöistä jäisi puolet ilmakehään, luonnonlain mukaan myös luonnollisista päästöistä jäisi puolet ilmakehään. Ja näin se ei toimi.\nAhaa, tässä ollaan väärinkäsityksesi alkulähteillä. Kukaan ei väitä että ihmiset vapauttamat CO2-molekyylit käyttäytyvät eri tavalla kuin luonnossa jo olevat molekyylit. Samoin kukaan ei väitä että 50% ihmisen vapauttamista molekyyleistä jää ilmakehään! Kaikki CO2-molekyylit käyttäytyvät samalla tavoin mutta koska luonnolliset nielut eivät pysty kasvamaan yhtä nopeasti kuin mitä ihminen pystyy vapauttamaan CO2:ta, ilmakehän CO2-pitoisuus nousee. Tässä teoria ja havainnot täsmäävät oikein hyvin.\nKoska nielut eivät kasva tarpeeksi nopeasti ihmisen päästöt aiheuttavat CO2-tason nousua ilmakehässä. Molekyyli molekyyliltä kaikki päästöt käyttäytyvät samalla tavalla.\nViesti Kirjoittaja Lauri Heimonen » 31.01.2011, 15:43:56\nEi minun tarvitse tehdä muuta, kuin viitata siihen, mitä jo edellä olen todellisuudesta kertonut. Todellisuushan kertoo sen, että ihmisperäinen hiilidioksidipitoisuuden nousu on niin minimaalista, että sitä ei edes todellisuudesta tehtävillä havainnoilla pystytä toteamaan. Jos joku on eri mieltä, kertokoon sitten yhdenkin esimerkin, asianmukaisine perusteluineen.\nViesti Kirjoittaja Lorentz3 » 31.01.2011, 15:56:49\nLauri Heimonen kirjoitti: Ei minun tarvitse tehdä muuta, kuin viitata siihen, mitä jo edellä olen todellisuudesta kertonut. Todellisuushan kertoo sen, että ihmisperäinen hiilidioksidipitoisuuden nousu on niin minimaalista, että sitä ei edes todellisuudesta tehtävillä havainnoilla pystytä toteamaan. Jos joku on eri mieltä, kertokoon sitten yhdenkin esimerkin, asianmukaisine perusteluineen.\nPitäisikö meidän oikeasti uskoa että ennennäkemätön CO2-nousu (todisteena mm. jääcoret ja proxyt) ja ihmisten polttamien fossiilisten määrä korreloivat sattumalta? Kyseessä on kirjaimellisesti "savuava ase" joten tiedämme kuka on murhaaja. Isotoopit vahvistavat että nykyteoria on oikeassa. 4% vuosittainen päästölisä pystyy aivan mainiosti nostamaan ilmakehän CO2-pitoisuutta havaitulla tavalla. Muistutan että sinun hypoteesisi pohjalta ei ollut mitään suoria todisteita, taisit mainita vain 20+ vuotta vanhan isotooppitutkimuksen etkä muuta. Samoin sinulla ei ole oikeutta ohittaa päteviä todistusaineistoja kuten jääcoreja tuosta vain.\nSumma summarum, nyukyteoria on sopusoinnussa havaintojen kanssa, sinun varsin päättömän hypoteesisi puolesta ei puhu oikeastaan mikään (4% vuodessa = merkityksetöntä ei ole mikään peruste joten unohda se).\nViesti Kirjoittaja Lauri Heimonen » 31.01.2011, 16:11:16\nNiinkuin jo tiesin, sinulla ei ole esittää yhtäkään todellisuudesta tehtyä, asianmukaista havaintoa väittämästäsi asiastasi.\nViesti Kirjoittaja Lorentz3 » 31.01.2011, 16:32:22\nItselläsi ei ole, minulla on sentään isotooppihavainnot + lähteiden ja nielujen tarkastelu. Mitä sinulle jäikään käteen?\nViesti Kirjoittaja Lauri Heimonen » 31.01.2011, 17:02:59\nLauri Heimonen kirjoitti: Niinkuin jo tiesin, sinulla ei ole esittää yhtäkään todellisuudesta tehtyä, asianmukaista havaintoa väittämästäsi asiastasi.\nNoita perutelujasi en tässä asianmukaisina pidä. Mitä minun omiini tulee, lue nyt ymmärryksellä, mitä edellä olen esittänyt. Tarvittaessa kertaan sitten vielä todellisuudesta mittauksin tehdyt havainnot jne.\nViesti Kirjoittaja Lorentz3 » 31.01.2011, 17:21:05\nSiis hetkinen, minun perustelujani tukee globaali laaja tiedeyhteisö ja sinun käsityksiäsi lähinnä sinä itse + kourallinen republikaanihihhuleita siellä jossakin. Äläkä viitsi sumuttaa, mahdolliset ilmastomallinuksen ongelmat eivät todista että CO2-nousu ei olisi ihmisestä johtuvaa, eli todisteesi murenevat käsiin. Todellisuudesta tehdyt havainnot ovat nimenomaan malliasi vastaan.\nps. jääcoreista tiedetään että viime jääkauden jälkeen CO2-taso oli hyvinkin stabiilisti 260-280ppm, kunnes teollinen vallankumous muutti kaiken. Wikipediasta:\nSince about 1750 human activity has increased the concentration of carbon dioxide and other greenhouse gases. Measured atmospheric concentrations of carbon dioxide are currently 100 ppmv higher than pre-industrial levels. Natural sources of carbon dioxide are more than 20 times greater than sources due to human activity, but over periods longer than a few years natural sources are closely balanced by natural sinks, mainly photosynthesis of carbon compounds by plants and marine plankton. As a result of this balance, the atmospheric concentration of carbon dioxide remained between 260 and 280 parts per million for the 10,000 years between the end of the last glacial maximum and the start of the industrial era.\nEli, CO2-pitoisuus nousee ihmisen toimesta koska uusia nieluja, ts. suurempaa yhteyttävää pinta-alaa ei synny niin nopeasti!\nViesti Kirjoittaja Lauri Heimonen » 31.01.2011, 18:56:00\nLorentz3 kirjoitti: Itselläsi ei ole, minulla on sentään isotooppihavainnot + lähteiden ja nielujen tarkastelu. Mitä sinulle jäikään käteen?\nNoista sinun esittämistä perusteluista ei mikään asianmukaisesti osoita, että ilmakehän hiilidioksidipitoisuuden teollisena aikana tapahtuneessa nousussa ihmisperäiset hiilidioksidipäästöt olisivat hallitsevia. Niiden pitoisuus on niin minimaalinen, että niitä ei edes mittauksissa pystytä toteamaan. Tätä minimaalisuutta osoittavat myös laskelmat, joita olen edellä myös esittänyt.\nEsimerkiksi Soares'in korrelaatioanalyyseissä erottuu vain luonnollinen, lämpötilan nousun seurauksena tapahtuva ilmakehän hiilidioksidipitoisuuden nousu.\nEdelleen suorissa mittauksissa, joilla tässä tarkoitan esimerkiksi Endersbee'n ja Beck'in esittämiä tuloksia, erottuu vain luonnollinen, valtamerien pintavesien lämpenemisestä aiheutuva ilmakehän hiilidioksidipitoisuuden nousu.\nMitä sitten isotooppianalyyseihin tulee, seuraava lainaus Soares'ilta kertoo, ettei IPCC voi käsitystään ihmisperäisten hiilidioksidipäästöjen vaikutuksesta rakentaa delta 13C-isotooppi-tutkimusten varaan:\nKeeling et al. (1989) have reported delta13C of atmospheric CO2 over the last decades. The delta13C reported for atmospheric CO2 was -7.489 permil in December 1978, decreasing to -7.807 permil in December 1988, values close to that of the natural atmospheric CO2 reservoir, far from the delta13C value of -11 permil expected from the IPCC model. Hence the IPCC model is not supported by 13C/12C evidence.\nViesti Kirjoittaja Lorentz3 » 01.02.2011, 11:41:42\nLorentz3 kirjoitti: ps. jääcoreista tiedetään että viime jääkauden jälkeen CO2-taso oli hyvinkin stabiilisti 260-280ppm, kunnes teollinen vallankumous muutti kaiken. Wikipediasta:\nNoista sinun esittämistä perusteluista ei mikään asianmukaisesti osoita, että ilmakehän hiilidioksidipitoisuuden teollisena aikana tapahtuneessa nousussa ihmisperäiset hiilidioksidipäästöt olisivat hallitsevia.\nNiiden pitoisuus on niin minimaalinen, että niitä ei edes mittauksissa pystytä toteamaan. Tätä minimaalisuutta osoittavat myös laskelmat, joita olen edellä myös esittänyt.\nLaskelmasi ovat täysin pielessä. Jos joku kasvaa 4% vuodessa seurauksena on 7-kertaistuminen vain 50 vuodessa. Ko. suuri lisä on nostanut CO2-pitoisuutta noin 100ppm hyvin lyhyessä ajassa.\nOlet nyt tainnut unohtaa että CO2-pitoisuus oli hyvin stabiili ja nykyistä matalampi koko jääkauden jälkeisen ajan ennenkuin fossiilisten poltto alkoi. Mitä todisteita sinulla on siitä että meret ovat nyt lämpimämpiä kuin kertaakaan 10000 vuoteen? Eipä tietenkään mitään, joten hypoteesisi kaatuu tähänkin.\nPalaan tähän jahka ehdin ja kaivan parhaimmat ja uusimmat viitteet esille.\nLisäksi, onko sinulla todisteita siitä että luonnolliset nielut ovat kasvaneet viime aikoina? Tai ylipäätään arviota miksi nielut ovat tällä hetkellä pienempiä kuin lähteet? Valtameren pintalämpötila ei kelpaa koska torpan mummokaan ei usko että merivesi on nyt lämpimintä 10000 vuoteen.\nViesti Kirjoittaja Lauri Heimonen » 02.02.2011, 12:39:17\nSekin, mitä edellä olen jo esittänyt, pitäisi alias Lorentz3:llekin riittää vakuuttamaan, että asianmukaista näyttöä ihmisperäisten hiilidioksidipäästöjen hallitsemaksi uskotulle ilmakehän hiilidioksidipitoisuuden nousulle ei voida osoittaa:\nMitä sitten isotooppianalyyseihin tulee, seuraava lainaus Segalstad'ilta ( Soares'ilta oli virhe) kertoo, ettei IPCC voi käsitystään ihmisperäisten hiilidioksidipäästöjen vaikutuksesta rakentaa delta 13C-isotooppi-tutkimusten varaan:\nKäytettävissä olevien selvitysten mukaan lämpötilat maapallolla tämän lämpimän interglasiaalin eli Holoseenin aikana vaihtelevat ensisijaisesti sen mukaan, miten Auringon aktivisuusmuutosten vaikutukset maapallolla vahvistuvat nykyisessä geologisessa tilanteessa.\nViimeisimmän 100 miljoonan vuoden aikana lähinnä mannerliikunnoista johtuvat valtamerien virtaustenmuutokset ovat aiheuttaneet ilmaston olennaisen viilenemisen ja sen seurauksena ilmakehän hiilidioksipitoisuuden laskemisen nykytasolleen. Tämä siitäkin huolimatta, että samanaikaisesti Auringon aktiivisuus on ollut lievästi nousussa. Tämä jos mikä osoittaa, miten suuria vaikutuksia ilmastoon voi olla tekijöillä, jotka maapallolla, suuntaan tai toiseen, Auringon vaikutusta säätelevät.\nViimeisimmän 800 tuhannen vuoden aikana orbitaaliset tekijät ovat olleet näkyviä vaikuttajia ilmaston lämpötilan vaihtelussa ja siihen liittyvässä ilmakehän hiilidioksidipitoisuudenkin vaihtelussa jäätiköitymisineen ja lämpimine kausineen.\nNäiden lisäksi on jatkuvia lyhytaikaisia ilmastoon liittyviä muutoksia. Nykyisen lämpimän kauden eli Holoseenin aikana ilmaston muutokset ja niitä seuraava ilmakehän hiilidioksidipitoisuuden vaihtelu näkyvät liittyvän Auringon aktiivisuusmuutoksiin.\nKuten Soares esittää, nykytilanteessakin ilmakehän hiilidioksidipitoisuuden nousu seuraa lämpenemistä, eivätkä siis sitä voi ihmisperäiset hiilidioksidipäästöt hallita. Siinä lämpenemisessäkään ei voida ilmakehän hiilidioksidipitoisuuden nousun hallitsevaa roolia todeta. Tuo lämpeneminen on seuraus Auringon aktiivisuuden lisääntymisen vaikutuksesta, maapallolla tapahtuvine vahvistumisineen. Sen rinnalla ihmisperäinen hiilidioksidipitoisuuden nousu ja sen aiheuttama lämpeneminen ovat minimaalisia. IPCC:n omaksumiin ilmastomallitutkimuksiin liittyvälle olettamukselle, jonka mukaan teollisena aikana tapahtunutta ilmakehän hiilidioksidipitoisuuden nousua hallitsisivat ihmisperäiset hiilidioksidipäästöt, ei löydy mitään tukea todellisuudesta tehdyistä havainnoista. Kuten edellä esitetystä nähdään, isotooppitutkimuksetkaan eivät tue IPCC:n omaksumia ilmastomallitutkimuksia, joissa ilmakehän hiilidioksidipitoisuuden nousu teollisena aikana on oletettu ihmisperäiseksi:\nHence the IPCC model is not supported by 13C/12C evidence\nKaikissa tapauksissa lämpenemisen varsinaisena ajavana voimana on Auringosta säteilynä tuleva energia. Miten se kulloinkin vaikuttaa, riippuu sitten myös monista muista tekijöista, joista geologisella tilanteella näkyy olevan hyvinkin ratkaiseva osuus. Kun me nyt esimerkiksi painotamme erilaisten oskillointien (ENSO, PDO, AMO jne.) osuutta ilmastonmuutoksissa, siinä mitä ilmeisimmin on kysymys siitä, miten Auringon erilaiset aktiivisuusmuutokset juuri nykyisessä geologisessa tilanteessa noihin oskillointeihin ja sen seurauksena ilmastoon vaikuttavat.\nMiten se Aurinko sitten niin ratkaisevasti maapallolla ilmastonmuutoksiin vaikuttaa, on loppujen lopuksi kuvattavissa hyvin yksinkertaisesti. Auringosta tuleva säteily on ainoa maapallon ilmastonmuutosten ajava voima. Tilanne riippuu vain siitä, kuinka paljon ja mihin suuntaan erilaiset säteilymuutosten vaikutuksia vahvistavat tekijät kulloinkin pääsevät vaikuttamaan. Ratkaisevinta tässä nykytilanteessa ovat pilvipeitemuutokset. Ne taas riippuvat siitä, millaiseksi kulloisessakin tilanteessa suhteellinen kosteus muodostuu ja millaisia pilvipeitemuutoksiin vaikuttavia, katalyyttisiä tekijöitä kulloinkin on läsnä. Näitä katalyytisiä tekijöitä ovat mm. paljon puhutut, erilaiset aerosolit ja kosminen säteily Auringon aktiivisuusmuutoksiin liittyvine vaihteluineen.\nAsian ymmärtämiseksi kuvailen sitä vähän maanläheisemmin.\nHyvin on tiedossa, miten voimakas vaikutus alunperin aurinkoperäiseen lämpenemiseen liittyvällä pilvipeitteen vähenemisellä Auringon aiheuttamaan kiihtyvään lisälämpenemiseen ja kiihtyviin pilvipeitemuutoksiin on. Esim. kun aamupäivällä Aurinko nousee lakipistettään kohti, lämpeneminen saa aikaan pilvipeitteen kiihtyvän vähenemisen, ilman vesihöyrypitoisuuden kasvun ja niitä seuraavan kiihtyvän lämpenemisen. Kun Aurinko iltapäivällä taas kääntyy lakipisteestään laskuun, maanpinnalle tuleva säteily pienenee, jäähtyvässä kosteassa ilmassa kastepiste ylittyy ja pilvipeite kasvaa, mistä seuraa vielä maanpinnalle asti tulevan säteilyn väheneminen lisäviilentymisineen.\nYlemmillä leveyspiireillä vuodenaikoihin liittyvät, kehittyvät pilvipeitemuutokset riippuvat myös siitä, mihin suuntaan auringonsäteilyn voimakkuus muuttuu: syksyllä talvea kohti mentäessä säteily pienenee ja pilvipeite vastaavasti kasvaa ja keväällä kesää kohti mentäessä säteily kasvaa ja pilvipeite vähenee.\nMyös Auringon aktiivisuusmuutosten suunnasta riippuva vaikutus ilmastoon on nähtävissä sekä lyhytaikaisissa että pikäaikaisissa sykleissä. Ihan päiväkohtaisia aktiivisuusmuutoksia esim. solar flux'ia seuraamalla voi todeta, kuinka suursäätilat esim. täällä pohjoisella pallonpuoliskolla ovat kytköksissä Auringon aktiivisuuden muuttumiseen. Pitemmällä tähtäyksellä ilmaston lämpötilojen kehittyminen näyttää olevan kytköksissä Auringon aktiivisuuden eri mittaisiin sykleihin, ENSO:sta aina tuhatvuotissykliin , joka keskiajan lämpökaudesta pienenjääkauden kautta ulottuu viimeaikaiseen lämpenemiseen saakka. Glasiaaleihin ja interglasiaaleihin eli jääkausiin ja niiden välillä oleviin lämpimiin kausiin vaikuttavat Auringosta tulevan säteilyn muutokset, jotka ovat kytköksissä maapallollon asemaan Aurinkoa kiertävällä radallaan.\nNähdään, että nykyisin niinkuin historiallisena aikana ja muinaisinakin aikoina ilmaston muutosten ajavana voima on Auringosta tuleva säteily, missä ihmisperäisillä hiilidioksidipäästöillä ei havaittavaa roolia ole. Nämä ovat havaintoja, jotka IPCC omaksumissaan ilmastomallitutkimuksissaan jättää täysin huomioon ottamatta ja perustaa ilmastomallilaskelmansa yksinomaan arvioidun, teollisena aikana tapahtuneen, Auringosta tulevan kokonaissäteilyn TSI lineaariseksi oletetun muutoksen varaan, ottamatta millään tavalla huomioon Auringon aktiivisuusmuutoksista syntyvien vaikutusten vahvistumista maapallolla. Syyksi sanotan, ettei ole esitetty mitään mekanismia, joka noiden vaikutusten vahvistumisen saisi aikaan. Kuten edellä olen esittänyt, havaintojen mukaan näitä mekanismeja on useita. Tärkeimpinä ja selvimmin osoitetuina ovat erilaiset valtamerien ja ilmakehän moninaiset oskilloinnit seurannaisvaikutuksineen, joihin myös pilvipeitemuutokset kuuluvat.\nViesti Kirjoittaja Lorentz3 » 02.02.2011, 14:25:10\nLauri Heimonen kirjoitti: Sekin, mitä edellä olen jo esittänyt, pitäisi alias Lorentz3:llekin riittää vakuuttamaan, että asianmukaista näyttöä ihmisperäisten hiilidioksidipäästöjen hallitsemaksi uskotulle ilmakehän hiilidioksidipitoisuuden nousulle ei voida osoittaa:\nOsoita että meri on nyt lämpimin 10000 vuoteen ja että luonnolliset nielut ovat kasvaneet, ole hyvä. Muutoin hypoteesisi on kaatunut.\nSiis väität oikeasti että meri on nyt lämpimintä 10000 vuoteen?\nKuten Soares esittää, nykytilanteessakin ilmakehän hiilidioksidipitoisuuden nousu seuraa lämpenemistä, eivätkä siis sitä voi ihmisperäiset hiilidioksidipäästöt hallita.\nTäyttä huuhaata. Oliko sinulla todisteita siitä että meri on nyt lämpimin 10000 vuoteen ja että luonnolliset nielut ovat kasvaneet?\nisotooppitutkimuksetkaan eivät tue IPCC:n omaksumia ilmastomallitutkimuksia, joissa ilmakehän hiilidioksidipitoisuuden nousu teollisena aikana on oletettu ihmisperäiseksi:\nMikä olikaan lähdeviite alkuperäiseen tutkimukseen niin paneudun asiaan?\nViesti Kirjoittaja Lauri Heimonen » 02.02.2011, 19:24:12\nKun Lorentz3 ei näy oikein ymmärtävän, mistä tässä ilmakehän hiilidioksidipitoisuuden nousussa oikein on kysymys, on tarpeen sitä taas selittää. Kun ilmakehän hiilidioksidipitoisuuden nousun mekanismista ei ole asianmukaista selvitystä saatavilla, olen pyrkinyt sitä tekemään omatoimisesti.\nOlen aikaisemminkin täällä esittänyt, että vuosittaisten hiilidioksipäästöjen kokonaiskasvukaan ei riitä selittämään hiilidioksidipitoisuuden nousua, mikä ilmakehähässä tapahtuu. Kun tästä hiilidioksidipäästöjen kokonaiskasvustakin on vain pieni murtosa ihmisperäistä, ja siitäkin vielä jää vain pieni osa ilmakehän hiilidioksidiptoisuutta nostamaan, hiilidioksidilähteet yhdessäkään eivät alkuunkaan pysty ilmakehän hiilidioksidipitoisuuden nousua selittämään, siinä ihmisperäisestä osuudesta puhumattakaan. Tähän tarvitaan mukaan myös hiilidioksidinieluissa tapahtuvat muutokset, joista tässä nimenomaan hiilidioksidinieluina toimivien, valtamerien ylempien leveyspiirien pintavesien lämpenemisellä on se ratkaisevin rooli:\nLinkistä http://i33.tinypic.com/2uotpjb.jpg käy ilmi, kuinka päiväntasaaja-alueen valtamerien pintaveden lämpötilavaihtelelu aiheuttaa ilmakehän hiilidioksidipitoisuuden nousunopeuden vaihtelua, mutta hiilidioksidipitoisuuden nousunopeuden trendi ei näytä juurikaan olevan sidoksissa päiväntasaajan keskimääräiseen lämpötilaan. Kun sen sijaan katsotaan hiilidioksidin nieluina toimivien valtamerien ylempien leveyspiirien pintavesien lämpötilojen kehitystystä, ilmakehän hiilidioksidipitoisuuden nousutrendi onkin siihen sidoksissa, linkit http://i37.tinypic.com/30mo4ev.jpg ja http://i37.tinypic.com/1sjlh2.jpg .\nHiilidioksidinieluina toimivien valtamerien pintavedet siis ovat ajanmyötä lämmenneet, mistä on seurannut näiden nielujen absorptiokyvyn huononeminen. Siitä sitten seuraa dynaamisen tasapainon häiriintyminen hiilidioksidilähteiden ja -nielujen välillä, mikä automaattisesti korjaantuu, kun ilmakehän hiilidiodipitoisuus riittävästi nousee. Tämä selittää mm. Endersbee'n ja Beck'in esittämät tulokset, joiden mukaan ilmakehän hiilidioksidipitoisuuden nousua hallitsee valtamerien pintavesien lämpeneminen; ”Oceans are the main regulators of carbon dioxide” http://www.co2web.info/Oceans-and-CO2_E ... _Apr08.pdf , ja http://jennifermarohasy.com/blog/2009/1 ... tic-mentor ja http://www.biomind.de/realCO2/ .\nKun Endersbee ja Beck puhuvat valtamerien pintavesien keskimääräisen lämpötilan noususta, on syytä huomauttaa, että tätä keskimääräistä lämpötilaa ovat tuolloin nostaneet nimenomaan ylimpien leveysasteiden pintavesien lämpenemiset.\nViesti Kirjoittaja Lorentz3 » 02.02.2011, 19:55:59\nTähän tarvitaan mukaan myös hiilidioksidinieluissa tapahtuvat muutokset, joista tässä nimenomaan hiilidioksidinieluina toimivien, valtamerien ylempien leveyspiirien pintavesien lämpenemisellä on se ratkaisevin rooli.\nEi minulla ole vaikeuksia uskoa etteikö pintaveden lämpötila vaikuttaisi ilmakehän CO2-pitoisuuteen, se ei vaan mitenkään pysty selittämään pitkäaikaista CO2-trendiä! Ihan oikeastiko esität että pintavedet ovat nyt lämpimimpiä 10000 vuoteen? Mikäs ne yhtäkkiä sillälailla lämmitti?


Syö optimaalisesti treenisi jälkeen! - Samuli Tolvanen\nSyö optimaalisesti treenisi jälkeen!\nOli kyse mistä tahansa treenistä, kehosi tarvitsee energiaa palautumaan fyysisestä rasituksesta. Monipuolinen ateria toimii optimaalisesti, kunhan ateriassa on riittävästi proteiinia, hiilihydraatteja ja rasvaa. Jos kuitenkin haluat olla tarkempi siinä, mitä syödä esimerkiksi kuntosaliharjoittelun tai juoksulenkin jälkeen, tässä sinulle parhaat vinkit treenin jälkeiseen syömiseen.\nEsimerkiksi 90 minuutin intervallijuoksu on sellaista harjoittelua, joka on intensiteetin ja kestävyyden rajalla ja kuluttaa suuren määrän energiaa. Intensiivisen liikunnan vaikutus aiheuttaa usein suurta rasitusta vatsalaukun toimintaan, nostaa kehon sisälämpötilaa ja voi vähentää ruokahalua. Nälkäisyyden puuttuminen ei kuitenkaan tarkoita, ettei kroppa tarvitse tankkausta. Tässä tilanteessa smoothie voi olla helppo tapa nauttia suuri määrä kaloreita, ravintoaineita ja antioksidantteja, jotta saat tarpeeksi glygogeenivarastot täytettyä ja samalla muita tärkeitä ravintoaineita, joita palautumisprosessiin tarvitaan. Käytä smoothieen esimerkiksi mantelimaitoa, banaania, kirsikoita, hunajaa ja mantelivoita.\nPeruskestävyystreenin jälkeen keho tarvitsee etenkin hiilihydraatteja mutta myös proteiinia. Nappaa esimerkiksi annos raejuustoa ja täysjyvämuffinssi, niin saat kaikki tarvittavat ravintoaineet optimaaliseen palautumiseen. Kiinnitä huomiota myös syömiseen ennen treeniä. Elimistö hidastaa glykogeenisynteesiä; varsinkin jos polttoainetta ei ole saatavilla ennen harjoittelua, Nauti ennen treeniä vaikkapa maapähkinäleipä kreikkalaisen jogurtin kera.\nProteiinipitoisen aterian nauttiminen harjoituksen jälkeen voi auttaa maksimoimaan proteiinimäärän, jota keho voi käyttää lihaskudoksen rakentamiseen. Proteiini ei kuitenkaan ole ainoa asia, jota kehosi tarvitsee. Haaraketjuiset aminohapot, mukaan lukien leusiini, isoleusiini ja valiini, jotka saadaan nauttimalla proteiinipitoisia ruokia, auttavat elimistöä säilyttämään vähärasvaisen kudosmassan ja parantamaan lihaskudossynteesiä. Kaksi kananmunaa sisältää yli 3 grammaa BCAA:ta, mikä tekee niistä loistavan palauttavan aterian tähän tavoitteeseen. Lisää ateriaan myös täysjyväviljaa, vihanneksia tai hedelmiä, jotta niistä saatavat kuidut pitävät myös kylläisenä paremmin. Nappaa esimerkiksi kananmuna, pitaleivän tai täysjyväleivän kera, ja lisäksi vihanneksia ja salaattia monipuolisesti.\nPitkän kestävyysharjoittelun jälkeen\nPitkät kestävyysharjoitukset, kuten kova 4 tunnin pyöräily, vaativat tankkaamista tuntien ajan, jotta keho pysyy vireänä. Tässä tapauksessa tankkaaminen on yleensä nestemäistä ravintoa. Tankkaamisesta huolimatta energiavarastot hupenevat usein tyhjiksi ja tarvitset treenin enemmän kuin vain pienen välipalan. Pyri syömään suuri, tasapainoinen ateria. Kun keho on uupunut liian pitkään, palautumiskyky heikkenee, joten muista kuluttaa suuri määrä menetettyjä kaloreita kahden tunnin sisällä harjoituksen jälkeen. Syö esimerkiksi annos kanaa, papuja, riisiä, kasviksia ja vihanneksia sekä avokadoa.\nPadel ja muut mailaurheilulajit kehittävät useimmiten peruskestävyyttä ja sisältävät myös intervalliharjoittelua. Nämä aktiviteetit eivät välttämättä rasita paljoa, mutta ne kuluttavat energiaa. Keskity tällaisen treenin jälkeen välipalaan, jossa yhdistyvät proteiinit ja hiilihydraatit tyydyttämään välitöntä näläntunnetta, hallitsemaan syöntiä myöhemmin ja antamaan keholle juuri tarpeeksi ravintoaineita palautumisprosessin aloittamiseksi. Nauti esimerkiksi kalkkunavoileipä tomaatti- ja avokadoviipaleilla, tai täysjyväleipä, jonka päällä on pähkinävoita ja viipaloitu banaani.\nJos tavoitteenasi on laihtua ja käyt rasvaa polttavassa HIIT-treenissä, saattaa tuntua loogisemmalta syödä vähäkalorinen välipala harjoituksen jälkeen kalorien rajoittamiseksi. Tämä voi kostautua ja olet vielä entistäkin nälkäisempi myöhemmin. Sen sijaan kannattaa heti harjoituksen jälkeen syödä kevyt, mutta täyttävä ateria, joka sisältää runsaasti hiilihydraatteja, proteiineja, kuituja, vettä ja runsaasti omega-rasvoja. Rasvaisen kalan, kuten lohen, on osoitettu vähentävän stressihormonien aiheuttamaa tulehdusta, mikä saattaa edistää rasvan menetystä. Toinen ainesosa, joka voi auttaa torjumaan harjoituksen jälkeistä nälkää, on omenaviinietikka. Tämä ainesosa saattaa vähentää ruokahalua ja parantaa herkkyyttä verensokeritasoille. Syö esimerkiksi ateria jossa löytyy kvinoa, kurkkua, lohta ja lisukkeena oliiviöljyä ja viinietikkaa.\nKaikista olennaisinta on se, että ravitset itseäsi treenin jälkeen oikeilla asioilla. Helposti ajattelemme, että pelkkä treeni jo tuo haluttuja tuloksia, mutta yhtä lailla on tärkeää mitä syömme ja miten se auttaa palautumisessamme. Ensi kerralla kun teet salitreeniäsi tai käyt pelaamassa tennistä, kokeile näitä vinkkejä ja testaa miten ne toimivat sinulla. Voit yllättyä, miten iso merkitys syömisellä voi olla päivääsi ja energiatasoihisi.\nTämän tekstin kirjoitti


Arvostelu: ”Omaelämäkerrallinen Elämää kuoleman jälkeen on tuttua Häröä.” – Mesta.net\nArvostelu: ”Omaelämäkerrallinen Elämää kuoleman jälkeen on tuttua Häröä.”\n06.12.2020 Johannes Silvennoinen Banneri, Leffa-arvostelut, Leffat & sarjat\nPienimuotoinen elokuva surutyöstä\nElämää kuoleman jälkeen. Ohjaus: Klaus Härö. Pääosissa: Peik Stenberg, Lena Labart, Martin Paul. 80 min.\nKlaus Häröön voi luottaa siinä, että hän tekee kerronaltaan sujuvia, teemoiltaan tekijänsä näköisiä ja ilmestymisvuotensa kotimaiseen parhaimmistoon kuuluvia draamoja, jotka katsoo mielellään mutta joiden pariin ei tunne tarvetta palata uudestaan.\nElämää kuoleman jälkeen alkaa tilanteesta, jossa Nissen (Peik Stenberg) vaimo ja Stefanin (Martin Paul) äiti on kuollut äskettäin. Diktaattorimaisesti hautajaisjärjestelyihin suhtautuva leski pitää omaa tapaansa surra ainoana oikeana ja haluaa hoitaa ikävät velvollisuudet pois alta ilman turhaa hössötystä – ja ennen kaikkea perheen ulkopuolisia vieraita. Ystävät ja sukulaiset häiritsevät kuitenkin Nissen suunnitelmia järjestää pienimutoiset maahanpanijaiset.\nElokuvan nimi ei viittaa sielun matkaan tuonpuoleiseen vaan suremaan jääneisiin läheisiin: elämä jatkuu, vaikka se vaikealta tuntuukin. Aihe on elämäkerrallinen, mitä ei tosin tulisi ajatelleeksi, ellei Härö olisi sitä tuonut esiin antamissaan haastatteluissa. Sillä vaikka käsikirjoitus on omakohtainen ja käsittelee yksilöitä, on sen asetelma helposti tunnistettava ja yleismaailmallinen.\nInhimillisen lämmön ja hyvän tahdon voitto vastoinkäymisistä on tuttua Häröä, jonka tuotantoa leimaavat optimistinen ihmiskuva ja kristillinen tematiikka. Hänen tunnistettava tyylinsä pohjautuukin enemmän sisältöön ja tunnelmaan kuin persoonalliseen estetiikkaan.\nElämää kuoleman jälkeen sisältää hänen aiempaan tuotantoonsa verrattuna enemmän humoristista ainesta vaikka ei komediaksi käännykään. Samalla Härö on siirtynyt niin kerronnan kuin tarinan suhteen entistä pienimuotoisempaan elokuvaan.\nAjallisesti pariin päivään rajattu hautajaisjärjestelyiden kuvaus on visuaalisesti pelkistetty. Sisäkuvat ovat ahtaita, hämäriä ja tunnelmaltaan tunkkaisia, mutta ulkokuvissa keväinen valo ja talven taittuminen muistuttavat elämän jatkumisesta.\nKatso elokuva Elisa Viihde Viaplaysta.\nPrevious Post:Näin katsot Tuntemattoman sotilaan itsenäisyyspäivänä – lue faktat legendaarisesta perinteestä\nNext Post:Vain elämää Pelastakaa Lapset -jaksossa Jannika B:n Apulanta-versioinnissa on hurjasti tunnetta pelissä: ”Kappaleessa on tosi paljon toivoa”


Itsenäinen arki Puolivälinkankaan ja Välivainion ikääntyneiden kokemana\nKyngäs, Minja; Hämäläinen, Tiina; Launonen, Anna-Mari; Karihtala, Sanna-Mari; Väisänen, Maria (2014)\nItsenainen arki ikaantyneiden kokemana.pdf (577.7Kt)\nOpinnäytetyö tehtiin Metsolan Kartanolle osana EEE-hanketta, jonka tarkoituksena oli pyrkiä edesauttamaan ikäihmisten omatoimisuutta sekä luoda ennaltaehkäiseviä toimintamalleja vanhustyöhön. Toimintamallien tarkoituksena on parantaa ikääntyneiden terveyttä, hyvinvointia sekä itsenäistä vanhuudessa pärjäämistä.\nOpinnäytetyömme tavoitteena oli saada tietoa ikäihmisten kokemuksellisesta hyvinvoinnista ja itsenäisen arjen edellytyksistä, joita Metsolan Kartano voi hyödyntää kehittäessään toimintaansa. Opinnäytetyön viitekehys pohjautuu laajaan ammattikirjallisuuteen sekä hyvinvointitutkimuksiin.\nOpinnäytetyömme on laadullinen tutkimus. Teimme puolistrukturoidun teemahaastattelun yhteensä 13 henkilölle Metsolan Kartanosta ja Puolivälinkankaan sekä Välivainion asuinalueilta. Analysoimme aineiston induktiivista sisällönanalyysitapaa käyttäen.\nTulosten mukaan terveys liittyy läheisesti kokemukseen hyvästä arjesta. Terveyden ollessa hyvä vaikuttaa se myönteisesti kaikkiin elämän osa-alueisiin. Hyvä terveys mahdollistaa sujuvan arjen sekä aktiivisen osallistumisen esimerkiksi erilaisiin tapahtumiin ja harrastuksiin.\nIkääntyneiden sosiaalisista suhteista tärkeimmiksi osoittautuivat sukulais- ja ystävyyssuhteet. Erilaiset liikunta- ja kulttuuriharrastukset voivat avata mahdollisuuksia uusiin ihmissuhteisiin sekä tuoda sisältöä arkeen.\nPäivittäiset rutiinit olivat tärkeitä useimmille haastatelluista, koska ne lisäsivät itsenäisesti selviytymisen tunnetta. Lisäksi turvallisuus nousi tärkeäksi asiaksi arjessa. Erityisesti Metsolan Kartanossa asuvat kokivat turvalaitteiden lisäävän turvallisuudentunnetta.\nKehittämisehdotuksissa kiinnitimme huomiota palvelukokonaisuuden hinnoittelun ja markkinoinnin vaikutuksesta asiakastyytyväisyyteen.


Ichiban Casino - Uusi kasino, avautuu keväällä 2020!\nPäivitetty viimeksi: 14-05-2020\nVuonna 2020 avattava Ichiban Casino on nettikasinomaailman uusi tulokas. Pikapuoliin avattava kasino on upealla japanilaisteemalla toteutettu nettikasino, joka varmasti tulee valloittamaan suomalaiset pelaajat. Jo pelkkä kasinon nimi kertoo kaiken, vapaasti suomennettuna Ichiban on yhtä kuin numero 1, joten voiko tämän parempaa kasinoa ollakaan!\nHyvä (kasinon luotettavuus ja rehellisyys)\nHyvä (pelivalikoima ja laatu)\nHyvä (bonukset ja kampanjat)\nLUO ARVOSTELU Tulossa\nLähiaikoina avattava Ichiban Casino on saanut alkunsa samojen perustajien toimesta kuin supersuositut Rizk ja Guts kasinot. Luvassa onkin visuaalisesti herkullinen, japanilaisesta kulttuurista inspiraation saanut ja näyttävästi toteutettu nettikasino. Upeita teemakasinoita ei ole koskaan liikaa ja CasinoTopsOnline haluaakin toivottaa tervetulleeksi tämän uutuuden. Tämä vuoden 2020 yksi odotetuin kasino tulee mitä todennäköisemmin olemaan Maltan MGA-lisenssin alla ja sehän on tietysti ilouutinen jokaiselle suomalaiselle pelaajalle. Kyseinen lisenssi mahdollistaa verovapaat voitot pelaajien tilille. Tämä asia yksistään on sellainen, mikä tekee tästä kasinosta tutustumisen arvoisen kohteen. Suosittelemmekin olemaan valppaana ja odottamaan, että Ichiban Casino virallisesti lanseerataan ja kasinoon tutustuminen voi alkaa.\nIchiban Casinon bonukset ja kampanjat\nKoska kasinoa ei ole vielä avattu pelaajille, emme valitettavasti vielä tiedä, millaisia kasinobonuksia ja kampanjoita Ichiban Casino tulee tarjoamaan. Mehevät tervetulotarjoukset ja ilmaiskierrokset ovat kuitenkin jokaisen kasinopelaajan toiveissa ja uskommekin, että Ichiban haluaa tarjota vain parasta uusille pelaajille. Tällä hetkellä voimme vain malttamattomina odotella, milloin nettikasinon virtuaaliset ovet aukeavat ja pääsemme tutustumaan tämän uuden kasinon kampanjoihin ja bonusten kierrätysvaatimuksiin.\nPelivalikoima tulee tällä nettikasinolla olemaan mitä todennäköisemmin valtava. Mukana ovat luonnollisesti kaikkein suosituimmat pelinvalmistajat kuten esimerkiksi NetEnt, Play N GO ja Yggdrasil. Suomalaisten suosikkipelit tulevat taatusti olemaan osa valikoimaa, näistä mainittakoon vaikka Book of Dead ja Reactoonz. Molemmat pelit löytyvät varmasti huikean pelivalikoiman joukosta. Kolikkopelejen lisäksi on hyvin todennäköistä, että tämä nettikasino tulee tarjoamaan myös upean valikoiman pöytäpelejä pelattavaksi.\nMaksutavat Ichiban Casinolla\nOn jännittävä nähdä, mitä maksutapoja tämä uusi kasino tulee tarjoamaan. Onko kyseessä pikakasino, joka mahdollistaa nopeat talletukset ja kotiutukset Trustlyn kautta, vaiko perinteinen kasino, jolla on useampi maksutapa valikoimassaan. Tämä jää nähtäväksi, kunnes pääsemme tutustumaan kasinoon. Suomalaisten pelaajien keskuudessa pikakasinot ovat jatkuvasti kasvattaneet suosiotaan, mutta tokihan myös perinteisillä kasinoilla on aina vankka jalansija nettikasinoiden maailmassa. Niin tai näin Ichiban Casino tulee varmasti olemaan yksi suosituista kasinoista uusien pelaajien keskuudessa.\nIchiban Casino lanseerataan useilla eri markkinoilla, joten luonnollisesti toiveissa olisi, että kasinolta löytyisi myös suomenkielinen asiakaspalvelu. Varmuudella emme voi tätä kuitenkaan luvata, mutta se mitä voimme sanoa on, että aivan varmasti asiakaspalveluun saa yhteyden sähköpostin ja live chatin kautta. Nettikasinoiden asiakaspalvelut ovat yleisesti ottaen auki isolla aikahaarukalla ja epäilemättä Ichiban Casino ei tule tekemään tässäkään poikkeusta.\nKaikki Pelit 800+\nValuutat EUR, YEN, NOk\nUusi upea nettikasino, valtavalla pelivalikoimalla - avautuu pian!\nJulkaistu Since 2020\nOmistaja Ichiban Games\nIchiban Casino Pelaajien arviot\nEi vielä yhtään arvostelua kasino.\nKirjoita Arvostelu Ichiban Casino


Hätäensiapukoulutus 4 h | Ahertava Oy\nSuomi 75 EUR\nVerkossa 75 EUR\nNeljän tunnin ensiapukurssi antaa valmiudet henkeä pelastavaan ja sairauskohtauksien ensiapuun. Koulutus soveltuu kaikille, joten sinulla ei tarvitse olla aikaisempaa kokemusta tai voit tulla kertaamaan ensiaputaitoja.\nKoulutus on käytännönläheistä, jossa tehdään seuraavia ensiapuharjotuksia:\nPainelu-puhalluselvytys ja defibrillaattorin käyttö\nJos haluat lisätietoa aiheesta Hätäensiapukoulutus 4h, klikkaa alta ja täytä yhteydenottolomake. Kysymyksesi lähetetään suoraan koulutuksen järjestäjälle.\nEnsiapukortti lähetetään postilla koulutuksen jälkeen.\nPätevyyden voimassaolo: 3 vuotta\nKoulutuksen hinta: 75 € + alv.\nHaluatko tietää lisää koulutuksesta Hätäensiapukoulutus 4h? Täytä yhteystietosi, niin koulutuksen järjestäjä ottaa sinuun yhteyttä.\nSaadaksesi lisätietoa aiheesta Hätäensiapukoulutus 4h täytä seuraavat tiedot:


Porin kaupungin organisaatiossa jo nyt meneillään yt-neuvotteluja\nPorin kaupungin ensi vuoden budjettivalmistelujen yhteydessä on noussut esiin mahdollisuus yt-neuvotteluihin turvautumisesta äärimmäisenä keinona. Mutta itse asiassa yt-neuvotteluja käydään jo nyt: Porin kaupungin organisaatiota myllerretään uuteen uskoon yt-menettelyllä. Organisaatiomuutos koskee talous- ja henkilöstöhallintoa, tietohallintoa, kirjaamoa ja puhelinvaihdetta. Tietohallinto jaetaan it-palveluihin ja strategiseen tietohallintoon.\nKyse ei ole lomautuksista ja irtisanomisista viiden vuoden irtisanomissuojan takia, mutta:\n– Organisaatiomuutosten jälkeen on helppo lähteä ulkoistamaan. Mieltä kuohuttaa se, että koskaan ei kuitenkaan tiedä mitä tapahtuu, summaa pääluottamusmies Satu Joensuu Porin kunnalliset JHL ry 062:sta.\nJulkisten ja hyvinvointialojen liitto JHL:n puheenjohtaja Jarkko Eloranta vieraili maanantaina Porissa tutustumassa JHL:läisiä työntekijöitä kuohuttaviin asioihin Porin kaupungin it-palveluissa ja Länsi-Suomen Diakonialaitoksella.\nDiakonialaitoksella on meneillään yt-neuvottelut 15–20 työntekijän irtisanomisesta tai lomautuksesta tuotannollisiin ja taloudellisiin syihin vedoten. Neuvottelut koskevat 83:a henkilöä, joista 50 on JHL:n jäseniä. Säästöä pitäisi löytyä ensi vuonna miljoonan euron verran. Viimeinen neuvottelupäivä on 7.10.\nKunnissa varaudutaan tuleviin kuntaliitoksiin yt-neuvottelujen avulla, arvioi aluepäällikkö Seija Johansson JHL:n Satakunnan aluetoimistosta.\n– Kunnissa pelätään viiden vuoden irtisanomissuojaa ja käydään sen takia kaikki mahdolliset työsuhteet läpi ja katsotaan, jos vaan on pienikin sauma päästä eroon työntekijöistä, ikääntyvistä ja sellaisista joiden työkyky on heikentynyt.


HTC:n uutuuspuhelin kantaa nimeä One X9 – MobiiliBlogi\nKova kilpailu näyttää pudottavan tehokkaasti jopa high-end Android -mallien hintoja, jos HTCn uutukaisella on hintaa alle 350€. Hyvä asia kuluttajalle.\nEnpä sanois Mediatekin socilla olevaa high-end malliksi, ennemminkin ylempää keskisarjaa.\nAika ihme on, ellei täällä maksa yli puolta tonnia.\nNii, One A9 on Verkkokauppa.comissa sekä Gigantissa hieman vajaat 600 euroa. Antaa varmaan jotain suuntaa tämän hinnasta täällä Suomessa…


884,5 m² Hammareninkatu 7, 33100 Tampere Toimistotila vuokrattavana - Oikotie 15969807\nVuokrattavat toimitilat Tampere Tulli Hammareninkatu 7, 33100 Tampere\nHammareninkatu 7, Tulli, Tampere\nVuokrataan noin 884,5 m2 toimistotilaa keskustasta, Tullin alueelta.\nSiistikuntoinen tila joka on toiminut terveydenhuolto - lääkäriasemana. Erillishuoneita joissa on hyvä äänieristys ja desibeliovet. Useissa huoneissa on vesipiste. Läpitalonhuoneisto, koneellinen ilmanvaihto. Tilat voidaan remontoida ja varustella asiakkaan toiveiden ja tarpeiden mukaan.\n4. kerros voidaan vuokrata erikseen 5. kerroksen tiloissa myös kattoterassi


Lupasin lisää yrittipostauksia ja tämänkertainen käsittelee yhtä Suomen luonnon lempikasveistani. On ollut vuosia jolloin en ole kerännyt juurikaan yrttejä talven varalle mutta yleensä jos en mitään muuta satoa luonnosta ole saanut haalittua niin olen ainakin kerännyt puna-apilaa. Tuo ihana mehevän tuoksuinen ja makuinen kukka tuo kesän talvi-iltoihin haudutetun teen muodossa. Niin ihana tuoksu & maku siinä on kuivattunakin. Nyt on juuri paras ajankohta käydä keräämässä nämä ihanuudet talteen!\nPuna-apilat sisältävät myös isoflavonoideja jotka vaikuttavat ihmiskehossa kuin estrogeeni. Puna-apila sisältää siis luonnon omaa estrogeeniä. Tämän ominaisuutensa avulla apilaa voidaan käyttää tehokkaana lääkkeenä lievittämään vaihdevuosien-oireita. Se on useissa vaihdevuosiin tarkoitetuissa lääkkeissäkin yhtenä ainesosana. Tavanomaista alhaisemmat estrogeenipitoisuudet vaihdevuosina voivat aiheuttaa osteoporoosia ja puna-apilan sanotaan auttavan myös tässä. Se tasaa estrogeenien tuotantoa vaihdevuosien aikana joka vähentää osteoporoosi riskiä, tasaa kuumia aaltoja ja yöhikoilua. Puna-apila voi olla avuksi myös PMS oireiden lievittämiseen.\nPuna-apilan vaikutuksia on tutkittu mm syövän hoidossa. Sen on todettu auttavan jopa tiettyjen syöpäkasvainten kasvun pysähtymiseen. Rintasyöpää sairastaneille tai sairastaville ja endometrioosista kärsiville sitä ei kuitenkaan suositella estrogeeni ominaisuuksiensa tähden.\nEi suositella myöskään raskaana oleville.\nSinua saattaa kiinnostaa blogistani myös nämä postaukseni.\nTee itse orvokki- laventeli- tai ruusuvesi\nMitä on aidosti hyvä itsetunto ja kuinka sitä voi kehittää?\n7/13/2017 07:06:14 pm\nHurjasti uutta tietoa, mielenkiintoinen postaus!\n7/13/2017 10:06:05 pm\nVau, en tiennytkään, että tavallinen puna-apila on noin monikäyttöinen ja hyödyllinen. Sitä täytyy ehdottomasti testata!\n7/14/2017 08:16:03 am\nTodella mielenkiintoinen postaus, mulla ei ollut aavistustakaan, että puna-apilaa voisi käyttää hyödyksi :) Täytyypä ottaa vinkit talteen!\n7/14/2017 12:04:59 pm\nKiitos kommenteista <3 Suomen luonto on kyllä ihmeiä täynnä ja ne\njotkut "tavallisimmatkin" kasvit on ihan superyrttejä. :)\n7/16/2017 05:00:10 pm\nOi vitsi empä tiennyt tätä. Täytyy ehdottomasti käydä keräämässä talteen! :) Oli kiva ja hyödyllinen postaus!